HAMIL ANAK KEDUA - FARHAN AF4 BERSALIN MINGGU DEPAN

"Sebenarnya, saya memang tak mahu berkongsi kehamilan kedua ini. Sebab itulah ramai yang tak tahu. Cuma hari ini, tergerak pula hati menghebahkannya di Instagram," kata penyanyi Farhan Azizan yang dalam diam-diam rupanya hamil anak kedua.

Farhan yang digilap bakatnya daripada program realiti Akademi Fantasia musim ke-4 (AF4) itu berkongsi berita gembira tersebut melalui laman Instagram.

Hasil perkongsian hidup dengan Ahmad Rashadan Suhaimi, mereka dikurniakan seorang puteri bernama Souffea Zulaeqha yang berusia setahun enam bulan.

Farhan berkata, dia hanya menunggu masa untuk bersalin dan sebagai kejutan, dia tidak mahu bertanya doktor mengenai jantina anak keduanya itu.

Klik untuk gambar besar

"Saya dijangka bersalin minggu depan. Saya tak ambil tahu pun jantina anak kali ini... Biarlah jadi kejutan. Kehamilan kali ini juga sama seperti yang pertama, tiada beza pun.

"Malah, saya masih menyanyi. Saya selalu mengajar diri untuk aktif dan pada masa sama, berhati-hati menjaga kandungan.

"Nikmat bergelar ibu sudah dialami dan sekarang berganda lagi... Alhamdulillah," tuturnya yang bernikah pada Oktober 2014.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ATU ZERO TAK KECIL HATI BILA DIKRITIK SERING BUAT LAWAK BODOH

"Ada cakap lawak saya lawak bodoh, ada yang bandingkan dengan dulu lagi best, tidak apa laaa semua ada hak masing2 untuk menilai..
Saya halalkan saya maafkan. Saya cuma mencari rezeki bukan mencari perhatian orang. Maafkan saya. Biarlah bini saya saja yang terima lawak saya.

"Terima kasih jugak kepada yang support saya selama ini," ujar pelawak terkenal, Atu Zero yang memberitahu bahawa dia sama sekali tidak berkecil hati atau terasa apabila ada sesetengah individu yang mengkritik mengenai cara penyampaian lawaknya di kaca televisyen.

Atu meluahkan rasa tersebut menerusi sebuah hantaran di laman Instagram untuk perkongsian bersama peminat dan juga pengikut media sosialnya. Katanya lagi, masing-masing mempunyai hak untuk memberi pandangan mereka terutama kepada para penghibur. Jelas Atu, niatnya berada dalam dunia seni hiburan adalah untuk mencari rezeki dan bukanlah semata-mata menagih perhatian orang.

Klik untuk gambar besar

Menjengah ruangan komen, ramai peminat tampil memberi kata-kata semangat dan menyatakan sokongan penuh kepada pelawak yang berasal daripada Sabah itu.

Untuk makluman, Atu atau nama sebenarnya Sharid Kunal Doli Sharif menganggotai kumpulan Zero bersama-sama dua abangnya iaitu Syaiful dan Syarif.

Kumpulan Zero mula mendapat perhatian setelah menyertai program realiti TV lawak terbitan Astro iaitu Raja Lawak musim ke-6 pada tahun 2012 yang lalu dan meraih gelaran naib juara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM PANJAT BLOK 'I LOVE UMT' - KHAI & HAEL MOHON MAAF

Baru-baru ini, penyanyi popular Khai Bahar dan Hael Husaini telah dikecam netizen yang sebahagian besar didakwa penuntut Universiti Malaysia Terengganu (UMT), gara-gara memanjat blok huruf 'I Love UMT'.

Laman Instagram rasmi UMT, @officialumt dihujani kritikan selepas memuatnaik semula gambar daripada IG Khai, semalam, yang mempersoalkan tindakan dua penyanyi itu bersama rakan mereka.

Difahamkan, gambar yang dimuatnaik Khai diambil selepas dia bersama rakan lain selesai menjayakan persembahan Jelajah Pagi Deeja di universiti itu pada Khamis.

Khai Bahar ketika dihubungi meminta maaf jika tindakannya itu mengguris hati sebahagian penuntut UMT.

Klik untuk gambar besar

"Sejujurnya, niat kami adalah untuk bergambar kenangan di situ. Tidak terfikir atau terlintas pun untuk menghina nama universiti terbabit seperti didakwa.

"Pihak UMT turut memuat naik semula gambar saya di IG. Jadi saya berasakan ia perkara biasa. Namun, tidak menjangka pula ia kecoh.

"Saya sedar tidak belajar tinggi seperti mereka, jadi tidak perlu keluarkan komen keterlaluan. Apa pun, dengan rasa rendah diri saya meminta maaf. Insya-Allah kalau ada rezeki saya pasti ke sana lagi," katanya.

Sementara itu, Hael yang kini muncul dengan single 'Haram' tidak menjangka gambar itu dijadikan isu sedangkan aksi mereka disedari pihak penganjur dan beberapa pensyarah yang berada di lokasi sama.

"Kalau betul tindakan kami salah, sepatutnya ditegur lebih awal. Jadi, kami tidak panjat blok huruf itu. Sejujurnya, saya memang tidak tahu menahu aksi berkenaan boleh menimbulkan isu berbangkit.

"Lagi satu, pihak UMT juga memuat naik semula gambar berkenaan. Jadi, saya berpendapat, perkara ini tidak salah.

"Namun, sekiranya aksi saya dan rakan lain menimbulkan rasa kurang senang penuntut di sana, saya mohon maaf. Saya berharap perkara ini tidak diperbesarkan lagi," tuturnya.

Sementara itu, UMT menerusi mesej yang dibalas kepada Pegawai Perhubungan Awam peribadi Khai, Mohammed Rizal Mohammed Yasin di laman Instagram menganggap tindakan Khai, Hael dan rakan mereka satu bentuk promosi.

"Tak ada isu apa pun sebenarnya. Di pihak kami sangat suka bila artis 'post' gambar berlatar belakangkan UMT. Promosi free untuk sosial media kami," tulisnya.

Dalam masa sama, pengikut IG lain tidak bersetuju dengan tindakan netizen yang mengkritik kerana menyalahkan satu pihak sahaja.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAKAL BERSALIN MEI - LIYANA JASMAY BUAT DOA SELAMAT

Dalam pada artis lain sibuk membuat ‘baby shower’, Liyana Jasmay sebaliknya lebih selesa dengan mengadakan majlis doa selamat untuk menyambut kelahiran anak sulungnya nanti. Majlis tersebut telah diadakan kelmarin kediaman keluarga Liyana di Kemensah Height, Selangor.

Apa yang menarik, kakak Liyana iaitu Faradila yang juga bakal melahirkan anak pada bulan Mei depan turut diraikan bersama.

"Saya sudah lama sebenarnya merancang untuk mengadakan majlis doa selamat bagi menyambut kelahiran bayi yang bakal lahir," jelas Liyana yang memberitahu dia bakal mendapat seorang bayi perempuan.

Untuk info, Liyana akan bersalin di Prince Court Medical Centre.

Klik gambar untuk size besar

"Kalau nak tahu, saya sudah membuat pelbagai persiapan menantikan anak sulung saya ini dengan menyediakan sebuah bilik untuknya. Dan rasanya saya dah banyak beli baju anak, risau pula jika ia tidak sempat nak dipakai. Maklumlah, bayi kan cepat membesar.

"Apa-apa pun, saya akan menjaga dia seperti seorang puteri. Sama macam ibu saya menjaga saya ketika kecil.

"Segala persiapan bayi telah disiapkan. Malah saya telah mengupah seorang bidan bagi menjaga saya sepanjang tempoh berpantang," ujar Liyana ketika ditemui media.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


10 GAMBAR -  MAJLIS KHATAM AL-QURAN PENGACARA HLIVE ELLY ARIFIN

Bakal melangsungkan majlis pernikahan dengan penyampai radio iM4U FM, Jiggy atau nama sebenarnya Mohammad Aizat hari ini iaitu sama tarikh dengan pasangan Aliff Aziz dan Bella Astillah, pengacara Hlive Elly Arifin telah mengadakan majlis khatam Al-Quran beberapa hari yang lalu.

Dalam majlis yang diadakan di Taman Sutera, Kajang, Selangor, Elly kelihatan cantik dengan busana berwarna putih.

Untuk info, majlis resepsi Elly dan Jiggy akan berlangsung esok hari di Puchong Selangor. Tema bagi majlis resepsi mereka itu adalah 'Bohemian' ataupun warna pastel.

Tahniah diucapkan dan semoga majlis tersebut berjalan dengan lancar.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


1 JANUARI 2021 - AYDA JEBAT TAK RAGU-RAGU NIKAHI NABIL MAHIR

Penyanyi dan pelakon Ayda Jebat mengakui berdebar menantikan detik bahagia dimana dia bakal bernikah dengan pengacara Nabil Mahir, dalam tempoh kurang seminggu. Ayda dalam masa sama memberitahu dia sudah bersedia menggalas tanggungjawab sebagai isteri di usia 29 tahun.

"Alhamdulillah, segala persiapan menuju majlis pernikahan sudah diatur dengan baik. Cuma semakin dekat nak berkahwin semakin banyak pula kerja yang datang dan perlu disiapkan.

"Saya akui sudah bersedia bergelar isteri dan tidak pernah terbit rasa ragu-ragu dengan keputusan ini. Nak cakap fasal bersedia atau tidak, saya kena juga bersedia.

"Saya pun tak pasti apakah yang bakal dilalui selepas bergelar isteri. Saya tak pernah ada pengalaman itu cuma mengharapkan perkahwinan yang dibina berjalan dengan baik dan dipermudahkan.

"Kalau ada perkara yang kami buat salah, kami cuma harap keluarga kedua-dua belah dapat menegur supaya kami menjadi pasangan suami isteri yang terbaik di mata semua," katanya.

Klik untuk gambar besar

Menurut Ayda, majlis pernikahan yang dijadualkan berlangsung pada 1 Januari akan diadakan secara sederhana: "Dalam keadaan sekarang ini saya tak bercadang untuk adakan majlis secara besar-besaran pun. Lebih baik bersederhana saja dan saya tak terkilan pun.

"Apa yang penting adalah perkara wajib iaitu majlis akad nikah dapat disempurnakan dengan baik. Kami hanya buat pernikahan di masjid yang hanya akan dihadiri kurang 50 tetamu.

"Bagi majlis resepsi kami bercadang nak buat bulan Februari tapi lokasi yang kami nak sudah penuh. Jadi tengok kepada keadaan nanti," ujarnya.

Terdahulu pasangan ini mengikat tali pertunangan pada 28 April lalu menerusi aplikasi Google Meet bagi mematuhi pelaksanaan Perintah Kawalan Pergerakan (PKP).

www.myartis.com / Sumber & foto: Harian Metro, Instagram Ayda Jebta & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANA NODIN: "LELAKI MAT SALEH ALWAYS POWER... MELAYU PROPA LEBIH, DEPAN LAIN KAHWIN LAIN"

"Lelaki mat saleh always power! Lelaki Melayu khatam romantik dia tak sekhatam lelaki mat saleh la. Lelaki Melayu kan dia propa lebih, depan lain bila kahwin lain," itulah kata-kata Lana Nodin menerusi satu temubual dalam rancangan 'Borak Kelamin' baru-baru ini.

Dalam program tersebut, Lana diajukan soalan mengenai dia berkahwin dengan mat saleh antaranya seolah sudah tak ada lelaki Melayu sehingga memilih untuk jejaka mat saleh itu.

Sempat berseloroh, Lana berkata lelaki mat saleh sentiasa power berbanding lelaki Melayu. Lana dalam masa turut berkata lelaki Melayu ini jenis yang lebih menjaga hati, manakala lelaki mat saleh pula seorang yang berterus terang.

Klik untuk gambar besar

"Kita orang Melayu lebih kepada nak jaga hati. Mat salih jenis yang terus terang," ujar Lana atau nama sebenarnya Mazlina Hasan Nodin, 41.

Sebelum ini nama Lana Nodin sering terpalit dengan pelbagai kontroversi. Malah, perkahwinannya dengan dengan jejaka mat saleh, David McKienzie yang merupakan pemain bola tampar olimpik itu turut menjadi kecaman ramai.

Untuk makluman, Lana Nodin mendirikan rumah tangga dengan David McKienzie atau nama Islamnya Mohd Daud Mckienzie pada 2015. Pasangan ini dikurniakan dua orang cahaya mata, Gia Quinn Mckienzie dan William Daud McKienzie.

www.myartis.com / Sumber & foto: Astro Gempak & Instagram Mingguan Wanita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA FOTO BERSAMA - AAZIEF KHALID & SHARIFAH ROSE PUTUS CINTA?

Anak tiri kepada penyanyi Datuk Seri Siti Nurhaliza, Aazief Khalid dan personaliti media sosial, Sharifah Rose sebelum ini mengakui sedang berkawan dan mengenali hati budi masing-masing.

Malah anak kepada Datuk K itu juga pernah dilihat pergi bercuti bersama Sharifah Rose dan rakan-rakan lain ke Phuket, Thailand.

Bagaimanapun, sejak beberapa hari ini hubungan mereka mula menjadi buah mulut netizen apabila masing-masing memadam gambar bersama di laman sosial Instagram (IG).

Klik untuk gambar besar

Menerusi tinjauan, Aazief telah memadam semua postingnya di IG yang memiliki 204 ribu orang pengikut itu. Baru-baru ini Sharifah Rose yang juga seorang model dan mengakui sedang hangat bercinta dengan anak tiri kepada Datuk Seri Siti Nurhaliza.

Sharifah Rose juga mengakui sudah pun berkunjung ke rumah keluarga Aazief ketika sambutan Hari Raya yang lalu dan turut menganggumi keramahan dan kemesraan keluarga kekasihnya itu.

Difahamkan Sharifah Rose dan Aazief Khalid mula berkenalan setelah bertemu dalam sebuah majlis tahun lalu dan mula berhubung menerusia ruangan DM Twitter selepas pertemuan itu sebelum menjalinkan hubungan sebagai kekasih.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BENAR SAYA ADA BERGADUH... TAPI BUKAN BALQIS" - QISTINA RAISAH TERKEJUT DISINDIR, MINTA PUTERI BALQIS JELASKAN SALAH FAHAM

"Saya mahu Balqis cakap yang ini salah faham dan jelaskan secara terbuka sebab ia
memalukan sehingga ramai orang fitnah saya. Kalau boleh saya tak mahu isu ini berpanjangan sebab selepas ni mungkin kami akan berjumpa lagi... tapi kalau tak mahu tak apa. Saya sangat terkejut (kenyataan Puteri Balqis) sebab sebelum ini saya memang tak pernah langsung ada masalah dengan dia.

"Jika benar apa yang diperkatakan itu adalah untuk saya... tidak sangka begitu sekali dia merendahkan dan menghina saya. Saya memang tidak pernah menang anugerah, tetapi sebagai seorang yang turut sama dalam industri saya harap dia faham keadaan saya."

Demikian kata pelakon remaja Qistina Raisah, 15,  yang terkejut apabila timbul dakwaan kononnya wujud perselisihan faham antara dirinya dengan pelakon Puteri Balqis, 20, baru-baru ini.

Klik untuk gambar besar

Sebelum ini, Balqis menerusi satu perkongsian di laman Instagram, mendakwa seorang pelakon remaja telah menyindirnya menerusi satu rakaman video. Meskipun tidak menyebut nama, netizen mula membuat andaian pelakon yang dimaksudkan itu adalah Qistina atau nama sebenarnya, Nur Qistina Mohd Kamarol Azri.

Kata Balqis dalam perkongsiannya tersebut, pelakon remaja itu sering membanding-bandingkan kecantikkan dirinya dengan orang lain, malah dia juga tidak sanggup melihat pelakon remaja itu kerap menayang teman lelakinya.

Mendedahkan permulaan konflik ini terjadi, Qistina mengakui pada awalnya wujud
pertelingkahan antara dia dengan salah seorang sahabat. Bagaimanapun, kata Qistina, ada pengikut salah faham dan menyangka mesej yang ditulisnya di media sosial itu ditujukan kepada Pelakon Wanita Terbaik Anugerah Televisyen Asia 2014 itu.

"Benar saya ada bergaduh dengan seorang rakan, tapi individu tersebut bukan Balqis... siapa yang tahu, tahulah! Tapi kami sudah pun bermaafan, dah selesai tapi pelik pula tiba-tiba Balqis ingat saya tujukan kepadanya di media sosial. Saya pun tidak tahu bagaimana dia boleh terasa perkongsian saya sebelum ini ditujukan kepadanya," luah Qistina.

Dalam pada itu, Qistina mahu kemelut ini berakhir segera, selain terbuka untuk bekerjasama dengan Balqis dalam mana-mana projek selepas ini. Tambah Qistina lagi, dia mengagumi bakat lakonan Balqis yang diketahui seorang pelakon muda yang hebat dan berbakat besar.

"Saya tiada sebarang masalah dengan dia. Balqis seorang pelakon cantik dan saya amat kagum dengan bakat lakonannya... lebih seronok kalau kami dapat bekerjasama selepas ini,," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERNAH TERFIKIR TIDAK MUNGKIN INTAN MAHU MELAYAN LELAKI 21 TAHUN MACAM SAYA" - HARRIS ALIF

"Saya nak kenal rapat dengan Intan bukan sebab dia pelakon dikenali. Ada sesuatu yang unik dalam dirinya. Apabila kenal hati budi, saya melihatnya satu dalam 1,000," demikianlah tutur pelakon, penyanyi dan pengacara, Harris Alif.

Sukar diterjemahkan perasaan cinta Harris Alif, 21, terhadap kekasihnya yang juga pelakon, Intan Ladyana, 38. Nyata, perbezaan usia 17 tahun bukan halangan buatnya menakluk hati pelakon filem 'Adnan Sempit' dan 'Jangan Pandang Belakang' itu. Harris atau nama sebenarnya, Nor Harris Alif Nor Rashidi menyifatkan wanita itu memiliki daya tarikan istimewa.

Kata Harris, dia tidak melihat soal perbezaan usia sebagai satu tekanan besar: "Ada mempertikaikan kenapa saya memilih wanita berusia sedangkan ramai gadis muda. Bukan soal usia menjadi ukuran, ia lebih kepada keselesaan apabila saya bersama seseorang.

"Begitu juga, akan timbul cakap-cakap belakang dan skeptikal hubungan antara muda dan tua, tidak akan ke mana. Terserahlah, saya tak mampu nak tutup mulut manusia. Hakikatnya, mereka tak kenal saya secara peribadi dan bebas meletakkan apa sahaja label. Manusia akan terus menghukum tanpa tahu kebenaran," katanya optimis.

Secara jujurnya, Harris berkata, dia dan Intan mula rapat, awal tahun ini: "Saya mahu mengenalinya dengan lebih jauh lagi. Kami kenal hanya sebagai rakan seperjuangan, selama ini. Kami saling mengikuti IG sejak 10 tahun lalu.

"Diakui, tak pernah timbul apa-apa perasaan. Secara kebetulan, kami terbabit menjayakan Jom Heboh di Johor Bahru selepas sekian lama tak berjumpa. Kami menaiki satu bas ketika itu. Apa yang terpacul di mulut saya bertanyakan dia sudah makan atau belum. Itu sahaja dan kami buat hal masing-masing," ujarnya.

Klik untuk gambar besar

Harris berkata, langkah pertama yang dilakukan secara tiba-tiba adalah menghantar mesej langsung (DM) kepada Intan dalam IG, awal tahun ini: "Saya percaya Intan rasa pelik saya berbuat sedemikian. Kami tidak bertukar nombor telefon ketika berjumpa, jadi saya menghantar DM kepadanya," kata Harris mengimbas detik perkenalan dengan lebih rapat.

Katanya, tindakan spontan menghantar DM berlaku tanpa diduga: "Tak timbul soal saya memendam perasaan atau menyukainya secara senyap. Ia berlaku di luar sedar. Saya sendiri pernah terfikir tidak mungkin Intan mahu melayan lelaki berusia 21 tahun macam saya. Bagaimanapun, tanpa disangka, perjalanan hubungan kami berjalan lancar, malah Intan menilai saya seorang yang matang daripada usia," jelasnya.

Sempat diusik persoalan sejauh mana serius hubungan cinta terjalin, mampukah hingga ke gerbang perkahwinan, Harris tidak mampu menembak jauh: "Sudah tentu saya serius dengan Intan. Saya juga mahu doa yang baik untuk memelihara hubungan ini. Cuma, jujurnya, kami belum sampai tahap berbincang soal kahwin," tuturnya.

Sebelum ini, terbuka berkongsi kisah cinta, Harris yang juga juara pertandingan Idola Kecil musim ketiga buat kali pertama berkongsi gambar berdua menerusi laman Instagram (IG) pada 6 Mei lalu. Seterusnya, Syawal kedua, pasangan berkenaan memuat naik gambar mengenakan baju rona sedondon.

Harris sekali lagi memuat naik gambar berdua ketika meraikan ulang tahun Intan ke-38 pada malam 2 Jun lalu. Pada majlis ulang tahun Intan, Harris meraikan kekasihnya dalam majlis makan malam berdua. Dia turut menghadiahkan Intan kucing baka British Short Hair (BSH).

www.myartis.com / Sumber & foto: Berita Harian & Instagram Harris Alif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO WAK DOYOK BERPELUKAN DENGAN A. AIDA UNDANG SPEKULASI

"Restu.. @a_aidaproduction #BirtdayBoy 🎂," itulah tulis usahawan dan juga ikon fesyen terkenal iaitu Wak Doyok pada sekeping gambar dia bersama penerbit, Datuk A. Aida yang dimuat naik laman Instagram miliknya.

Menerusi hantaran tersebut, Wak Doyok atau nama sebenarnya Mohd Azwan Haji Mohd Nor difahamkan menyambut ulang tahun kelahirannya dan turut mengundang A.Aida ke majlis tersebut.

Perkongsian Wak Doyok itu bagaimanapun telah mendapat perhatian pengguna laman sosial apabila melihat kemesraan A. Aida atau nama sebenarnya Zaidah binti Awang yang memeluk pinggang ikon fesyen terkenal itu semasa bergambar.

Susulan itu, perkongsian tersebut telah mengundang spekulasi mengenai status hubungan mereka dan menerima pelbagai respon daripada pengguna laman sosial di ruangan komen, dimana ada segelintir mereka merestui hubungan Wak Doyok dan A. Aida yang dikatakan sepadan bersama.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NELYDIA SENROSE DIPERINTAH BAYAR GANTI RUGI KEPADA CHRISZEN MALAYSIA LEBIH RM89,000

Syarikat kosmetik Chriszen Malaysia Sdn Bhd telah memenangi kes saman terhadap pelakon Nelydia Senrose, yang didakwa melanggar perjanjian sebagai duta jenama produk kecantikan Chriszen, tahun lalu. Maka dari itu, heroin filem 'Jebat' tersebut hari ini diperintah membayar ganti rugi berjumlah RM89,144.03 kepada Chriszen Malaysia.

Hakim Mahkamah Sesyen Shamsudin Abdullah memerintahkan Nelydia atau nama sebenarnya Nik Zaris Nelydia Nik Sen, 26, membayar ganti rugi itu selepas membenarkan tuntutan saman difailkan Chriszen Malaysia selaku plaintif.

Hakim itu memerintahkan Nelydia selaku defendan kedua, membayar ganti rugi khas bagi penyediaan acara berjumlah RM16,869.03, ganti rugi am sebanyak RM10,000 dan pelakon itu juga diminta mengembalikan kos perkhidmatan sebanyak RM62,275 kepada Chriszen Malaysia serta membayar kos sebanyak RM10,000.

Mengenai kos perkhidmatan berjumlah RM102,275 yang sepatutnya dikembalikan semula kepada plaintif, mahkamah berpendapat defendan kedua hanya perlu membayar RM62,275 selepas mengambil kira pelakon itu membelanjakan RM40,000 bagi sesi fotografi. Shamsudin, dalam penghakimannya berkata Nelydia tidak ikhlas dalam melaksanakan tugasnya sebagai duta jenama produk kecantikan itu.

"Mahkamah mendapati defendan lebih mengutamakan bulan madu perkahwinannya daripada mematuhi perjanjian duta jenama berkenaan. Oleh itu, mahkamah mendapati alasan sebenar mengapa beliau tidak menghadiri acara pelancaran produk Chriszen adalah kerana bulan madu dan bukan kerana plaintif (Chriszen) tidak memberi notis secukupnya," kata hakim itu.

Shamsudin berkata plaintif telah memaklumkan kepada Nelydia sejak 8 Mac 2019 mengenai acara yang akan diadakan pada 25 April 2019 dan tarikh itu turut dipersetujui oleh syarikat yang menyelia dan menguruskan Nelydia iaitu Alfie Management Sdn Bhd bagi pihak selebriti berkenaan.

Bagaimanapun, hakim itu berkata pada 13 Ogos 2019 penghakiman ingkar dimasukkan terhadap Alfie Management yang sebelum ini dinamakan sebagai defendan pertama dalam kes saman berkenaan.

Mahkamah juga berpuas hati bahawa Nelydia sendiri mengetahui bahawa beliau tidak dapat menghadiri acara itu sejak 24 Mac 2019, namun hanya menunggu 19 hari kemudian iaitu pada 12 April tahun sama untuk memaklumkan kepada plaintif mengenai ketidakhadirannya.

"Mahkamah berpuas hati bahawa mesyuarat yang diadakan pada 12 April 2019 adalah atas inisiatif plaintif dan jika tidak kerana mesyuarat itu, plaintif tidak akan tahu yang defendan kedua tidak dapat hadir pada acara itu.

"Mahkamah turut berpuas hati dengan keterangan yang menunjukkan defendan kedua (Nelydia) gagal mematuhi terma-terma perjanjian dan tindakan plaintif mengeluarkan notis 30 hari kepada defendan kedua untuk menjawab e-mel yang dihantar kepadanya adalah berasas.

"Atas imbangan kebarangkalian, mahkamah mendapati pihak plaintif berjaya membuktikan kes dan defendan kedua telah gagal untuk membuktikan pembelaannya. Oleh yang demikian, tuntutan saman plaintif dibenarkan," kata hakim itu lagi.

Pada 7 Oktober 2019, Chriszen Malaysia menyaman Alfie Management dan Nelydia sebagai defendan pertama dan kedua. Dalam penyataan tuntutan, Chriszen Malaysia berkata Nelydia, yang membintangi drama 'Bukan Kerana Aku Tak Cinta' telah dilantik sebagai duta jenama Chriszen melalui satu perjanjian bertarikh 21 Disember 2018 dan berdasarkan perjanjian, kedua-dua defendan perlu mempromosikan produk syarikat termasuk membuat hantaran mengenai produk sebanyak 15 kali di media sosial.

Syarikat kecantikan dan penjagaan kulit itu mendakwa pada Mac 2019, Nelydia bersetuju untuk menghadiri satu acara pelancaran media 'Match Matte Serum Foundation' yang akan berlangsung pada 25 April 2019.

Bagaimanapun, dakwa plaintif pada 12 April tahun sama, pihaknya dimaklumkan bahawa Nelydia tidak akan menghadiri acara itu tanpa apa-apa penjelasan yang munasabah.

Syarikat itu mendakwa, defendan pertama iaitu Alfie Management, yang menyelia dan menguruskan selebriti itu juga tidak mengambil apa-apa langkah untuk membetulkan ketidakhadiran artisnya atau memberi penjelasan yang munasabah.

Menurut Chriszen Malaysia, atas persetujuan Nelydia untuk menghadiri acara berkenaan, plaintif membuat penyediaan bahan pemasaran dan promosi termasuk menyewa jurudandan serta model untuk demonstrasi pelancaran solekan.

Dakwa plaintif, ketidakhadiran Nelydia menyebabkan reputasi Chriszen Malaysia tercalar dan syarikat itu terpaksa menanggung kerugian berjumlah RM61,702.40 selain menuntut kedua-dua defendan memulangkan semula kos perkhidmatan berjumlah RM102,275 yang telah diberikan kepada mereka.

Dalam prosiding itu, Chriszen diwakili peguam Tan Eng Keat dan Lim Sin Yee, manakala Nelydia yang tidak hadir diwakili peguam Amirul Izzat Hasri dan Lim Zi-Han.

www.myartis.com / Sumber: Berita Harian & BERNAMA

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO & VIDEO - KEJUTAN AJAK SHIRO  BUAT ISTERI TERCINTA

"Tq si pelupa HARI ulangtahun ke-6 daripada si pelupa HARI lahir baba ke-29. Walaupun kita saling lupa HARI2 penting kita tetapi apa yang ibu tahu kita tidak pernah lupa untuk menambah kasih sayang dan mencari kebahagiaan setiap HARI," ujar Afifah Amin isteri Ajak Shiro di laman IGnya.

Menerusi laman IG Ajak, dia telah memuat naik satu video kejutannya buat isteri.

Jom tonton!

Klik gambar untuk size besar

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HUJUNG TAHUN INI - NADZMI & ARDELL TUNAI UMRAH

"Tidak sabar rasanya nak menjejakkan kaki ke Mekah buat kali pertama lebih-lebih lagi bersama isteri tercinta dan keluarga tersayang. Susah saya nak gambarkan perasaan teruja ini, tapi saya selalu berdoa agar urusan ke Tanah Suci dipermudahkan," kata pelakon Nadzmi Adhwa yang meluahkan rasa teruja untuk menunaikan ibadah umrah bersama isterinya yang juga merupakan pelakon Ardell Aryana hujung tahun ini.

Nadzmi atau nama penuhnya Nadzmi Adhwa Nor Adzmi, 27, menyatakan dia dan isteri sepakat untuk memilih Tanah Suci sebagai destinasi pertama selepas bergelar pasangan suami isteri 1 September lalu. Menurut pelakon yang popular menerusi drama 'Namaku Bedah' itu, mereka akan bertolak ke Tanah Suci selepas Ardell pulang dari misi kemanusiaan ke Yaman selama sebulan bermula Oktober depan.

Pasangan sama cantik sama padan itu sebelum ini dinikahkan dalam satu majlis secara tertutup yang berlangsung di kediaman pengantin perempuan di Seri Kembangan, Selangor dengan hanya sekali lafaz. Terdahulu, pasangan yang sudah berkawan selama lapan tahun ini sering digosipkan bercinta apabila Nadzmi sentiasa meluahkan kata-kata semangat saat Ardell bertarung dengan penyakit kronik yang dirahsiakan.

Klik untuk gambar besar

www.myartis.com / Sumber & foto: Kosmo, Instagram Nadzmi Adhwa & Ardell Aryana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBENARNYA SAYA SAJA PERLI" - BABY SHIMA 'KALIS' KECAMAN ISU TAK DAPAT JADI MODEL PAKAIAN DALAM

"Sebenarnya posting itu saya saja perli. Tapi tak sangka netizen ambil serius pula. Bila saya buat apa saja, mesti netizen nak bising. Tapi saya okay saja kena kecam.

"Jangan jadi artis kalau tak boleh kena kecam," demikian kata penyanyi dangdut yang sering saja mencipta kontroversi, Baby Shima yang tampil memberi sedikit komen setelah dia dikecam teruk gara-gara meluahkan hasrat untuk menjadi model pakaian dalam di laman Instagram, baru-baru ini.

Ujar Shima yang kini berada di Indonesia atas urusan kerja, dia sedar dia akan dikecam dan dikritik setiap kali berkongsi mengenai aktiviti harian di media sosial. Namun begitu, katanya, dia sudah kalis dengan kecaman kerana ia adalah asam garam dalam dunia hiburan.

Klik untuk gambar besar

Sebelum ini, Baby Shima meluahkan rasa terkilan kerana dia tidak dipanggil untuk menjadi model pakaian dalam jenama popular, Calvin Klein. Kata penyanyi lagu 'Baby Sayang' itu lagi, dia berasa cemburu apabila ramai netizen tampil memuji selebriti yang memperagakan baju dalam jenama tersebut di Instagram. Posting berkenaan menerima pelbagai reaksi.

Bukan itu sahaja, Baby Shima juga turut dikecam selepas dia dilihat mengenakan seluar panjang berwarna coklat cerah seperti kulit sehingga menampakkan dia seperti bertelanjang. Muat naik tersebut telah mencetuskan perasaan kurang senang dalam kalangan netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR KANDID - BILA SYANIE MAKIN COMEL

Gambar yang dirakam secara kandid di Jalan Petaling, Kuala Lumpur memperlihatkan pelakon Syanie Hisham, 42, makin sihat dan bertenaga. Malah tubuhnya juga kelihatan kurang berisi berbanding sebelum ini.

Bersamanya ialah Nadi Putera Mohd Zainol, suami Syanie yang sering menjaga isteri kesayanganhya itu.

Klik gambar untuk size besar

Bagi yang tidak tahu, pelakon itu sebelum ini telah melakukan pembedahan gastric bypass bagi menguruskan badan. Berat badan Syanie khabarnya pernah turun mendadak sebanyak 77kg.

Syabas Syanie!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NEELOFA SEBAK LIHAT JALANI RADIOTERAPI - ELYANA TERUJA TERIMA HADIAH TUDUNG

Penyanyi Elyana yang menghidap kanser limfoma sejak 10 tahun lalu itu menerusi laman Instagram miliknya sebelum ini telah berkongsikan perkembangan terbarunya dimana dia sedang menjalani rawatan di sebuah hospital.

Dalam entri tersebut, Elyana memberitahu dia mungkin perlu menjalani rawatan radioterapi selama 10 hari dan juga perlu menjalani proses memasukkan darah dan susu ke dalam badannya yang kini hanya seberat 35 kilogram.

Hujung tahun lalu, Elyana itu memaklumkan kanser tersebut hampir memasuki tahap lima apabila turut menyerang dan merebak ke beberapa organ badannya iaitu ke rahim, hati dan pangkal peha.

Bagaimanapun, penyanyi lagu 'Kalis Rindu' itu tetap positif dan berusaha untuk kuatkan semangat untuk lebih sihat pada hari-hari yang mendatang

Klik untuk gambar besar

Perkara tersebut mendapat perhatian selebriti popular Noor Neelofa baru-baru ini dimana beliau sebak melihat keadaan terkini Elyana yang berada di hospital untuk menjalani rawatan radioterapi.

"Masya-Allah, saya pula nak menangis tengok video ini. Saya kagum sebab Elyana boleh senyum dan ceria dalam kesakitan. Moga Allah kurniakan kesembuhan untuk awak," tulis Neelofa.

Elyana menerusi satu hantaran terbaharu di Instagram meluahkan rasa teruja apabila menerima hadiah istimewa iaitu koleksi tudung jenama Naelofar milik Neelofa.

"Saya sangat gembira hari ini. Nak dijadikan cerita saya bawa satu tudung saja ke hospital, tiba-tiba Neelofa bagi saya pelbagai koleksi tudung miliknya.

"Memang rezeki dan sangat bermakna. Terima kasih Neelofa. Saya tak sabar nak lihat koleksi dalam bungkusan ini sambil proses memasukkan susu ke dalam badan," katanya.

Menerusi video yang dikongsikan, Elyana turut memakai koleksi tudung Naelofar dan mengakui selesa memakainya. Walaupun wajahnya kelihatan sedikit pucat, Elyana dilihat kuat dan sempat memberikan ucapan kepada Neelofa.

"Baru habis radioterapi terus dapat hadiah. Alhamdulillah. Semoga Neelofa murah rezeki dan bahagia selalu," ujar bekas peserta Gegar Vaganza musim keempat (GV4) ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIR MATA - WAN MAIMUNAH HARAP TIDAK DISALAH ANGGAP, TAK MAMPU UBAH SIFAT ALLAH BERI

Pelakon veteran, Wan Maimunah, 67, yang dikenali sebagai bintang air mata itu mengaku dia bukannya sengaja menangis atau menunjuk perasaan sebak di depan khalayak ramai, tetapi sudah menjadi kurniaan Tuhan, air matanya mudah menitis tanpa dipaksa atau dibuat-buat, lebih lagi saat berdepan dengan kemelut hidup.

Begitu juga ketika menghayati watak wanita teraniaya atau psiko yang sering dilakonkannya. Nampak seperti 'happy go lucky', nyata pelakon yang menempa nama menerusi sitkom 'Pi Mai Pi Mai Tang Tu' itu adalah insan yang sensitif dan mudah tersentuh.

Pemilik nama penuh Wan Maimunah Wan Abdul Aziz itu berkata, dia sedih hingga jatuh sakit apabila videonya menerima sumbangan sambil menangis menjadi tular, baru-baru ini: "Saya tahu ramai peminat sayangkan saya. Melihat saya menangis sambil menerima sumbangan, mereka beranggapan saya dipinggirkan.

"Sedangkan, saya menangis bukan tiada siapa menghulurkan bantuan atau menjenguk saya. Saya terharu menerima kunjungan Ustaz Sheikh Mohammad dan beberapa ustaz muda di kediaman anak angkat di Kota Puteri, Batu Arang, Selangor.

"Mereka sanggup menghantar bantuan biarpun saya duduk jauh. Itu yang membuatkan saya sebak dan mengalirkan air mata. Bagaimanapun, netizen tersalah anggap, mereka mengecam Persatuan Seniman Malaysia (SENIMAN) terutama presidennya, Zed Zaidi dengan teruk. Saya sedih hingga tak terkata," jelasnya.

Klik untuk gambar besar

Pelakon yang pernah lima kali diangkat sebagai Artis Komedi Wanita Popular, Anugerah Bintang Popular BH (ABPBH) sejak 1992 itu berkata, fikirannya runsing hingga badan menjadi lemah dan tak boleh bangun apabila membaca hentaman netizen terhadap SENIMAN.

"Saya amat sedih, nak bangun pun tak berdaya dan kena pegang dinding terlebih dahulu. Netizen hentam SENIMAN kerana saya. Tentunya, saya rasa bersalah. Sedangkan SENIMAN antara persatuan terawal yang menghulurkan bantuan kepada saya.

"Wakil SENIMAN sanggup hantar bantuan ketika saya tinggal di Melaka dahulu. Begitu juga Yayasan Kebajikan Artis Tanahair (YKAT) dan Persatuan Kebajikan Artis Veteran Malaysia (PKAVM), mereka tak pernah abaikan saya," katanya dengan suara tersekat-sekat.

Wanita kelahiran Tebrau, Johor itu berkata, ramai yang menghubungi, malah ada anak angkat yang 10 tahun tidak bertemu berusaha mencarinya untuk memberikan sumbangan berikutan video yang tular itu: "Ada yang anggap saya sakit, tetapi Alhamdulillah, saya masih sihat. Cuma kesihatan agak terjejas apabila runsing dengan isu yang ditimbulkan netizen.

"Saya terfikir apa agaknya anggapan Zed dan persatuan lain terhadap saya apabila netizen menyalahkan mereka. Saya malu dan bimbang mereka terasa hati. Kesihatan saya terjejas berhari-hari, langsung tiada selera nak makan. Hanya minum air kosong," tuturnya.

Pelakon yang membintangi lebih 1,000 drama sejak 1984 itu berkata, dia bersyukur rezekinya sentiasa mencukupi, malah ada kala sumbangan diberikan dihulurkan kepada keluarga lain yang memerlukan: "Saya menumpang di rumah anak angkat, apa sangat belanja yang diperlukan. Lebih lagi, ada sahaja bantuan keperluan asas dihulurkan.

Apabila mendengar jiran tetangga dalam kesusahan, saya panjang sedekah yang diberikan. Tak salah rasanya saya berkongsi rezeki dengan mereka yang memerlukan. Pernah juga saya menolak sumbangan yang dihulurkan. Bukannya sombong, saya pun hidup susah, tetapi saya percaya ada yang lebih susah daripada saya. Mereka lagi layak menerima bantuan," ujarnya.

Wan Maimunah berkata, dia berharap netizen tidak tersalah anggap apabila melihatnya menitiskan air mata atau sebak: "Kalaulah ada suis boleh hentikan air mata, sudah lama saya tutup. Saya pun tak suka nak tunjuk kesedihan depan orang ramai, tetapi sudah begitu sifat yang dikurniakan kepada saya.

"Saya tak mampu nak ubah sifat yang Allah beri. Cuma, saya tak mahu disebabkan sering mengalirkan air mata, ia menjadi fitnah dan tohmahan terhadap orang lain yang pernah berjasa dengan saya," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI BERHASRAT JUMPA MOKHZANI: "JANGAN NANTI DAH MENUNTUT ILMU ORANG MASIH TAK HARGAI BAKAT SAYA YA"

Pengarah Muzik RTM, Datuk Mokhzani Ismail baru-baru ini telah mencabar usahawan kontroversi, Datuk Seri Aliff Syukri untuk menyanyi dengan betul sekiranya serius mahu menyanyi. Aliff Syukri dalam satu hantaran di laman Instagram telah menyatakan dia menyahut cabaran Datuk Mokhzani itu.

Sebelum ini, Mokhzani menerusi hantaran di media sosial menjelaskan tular atau trending bukanlah penentu kualiti sesebuah lagu. Beliau juga menawarkan diri untuk menjaga vokal Aliff secara percuma sekiranya berhasrat untuk terus menghasilkan lagu selepas ini.

"Jangan nanti saya dah menuntut ilmu orang masih tak hargai bakat saya ya. Ok Dato Mokhzani jom kita berjumpa. Saya sedia menuntut ilmu untuk menghasilkan karya seni yang lebih baik untuk rakyat Malaysia," ujar Aliff Syukri.

Kedua-dua mereka dilihat berbincang sesama sendiri apabila Mokhzani berkongsi semula hantaran berkenaan menerusi Instagram:

"Insya-Allah, sama-sama kita belajarlah. Dato ajarkan saya meniaga," tulis Mokhzani yang cuba bergurau.

Ia segera mendapat komen Aliff yang menulis, "Dato duduk mana nak pergi belajar ni".

Mokhzani seterusnya membalas, "Insya-Allah Dato Seri selepas selesai tugas Hari Merdeka saya nanti, boleh kita jumpa. Banyak guru-guru vokal terbaik negara saya boleh cadangkan untuk kaedah terbaik vokal 'projection' untuk penambahbaikan.

Klik untuk gambar besar

"Ada cikgu Sarah Ismail, Dia Fadila, Siti Hajar, Datuk Syafinaz, Cikgu Delly, Cikgu Juanita dan banyak lagi yang bertauliah. Semangat kental Dato Seri saya yakin mampu mengubah segalanya," tuturnya.

Mokhzani juga memohon maaf sekiranya tegurannya membuat Aliff terasa di hati: "Saya tegur untuk kebaikan. Bina sikap positif dan terus melangkah. Semua orang termasuk saya datang dari bawah dan masing-masing lalu jalan berliku untuk berjaya.

"Tak apa Dato Seri dah berjaya bidang perniagaan. Cuma bidang muzik adalah satu bidang yang berlainan dan perlu semangat yang kental. Akan mengambil masa sedikit bergantung kepada bakat dan usaha berganda. Selamat mencuba," tulisnya.

Menerusi hantaran sebelum ini juga, Mokhzani yang sering diundang sebagai juri Anugerah Juara Lagu dan Gegar Vaganza berkata, pendengar sebenarnya suka mendengar sesuatu yang baru termasuk single Aliff berjudul 'Baby Sayang' berduet dengan Baby Shima.

"Termasuk saya nak dengar apa yang tak kena. Memang tak kena kerana selalunya juri cari benda yang salah dalam nyanyian. Yang ini nak cari 'part' (bahagian) yang betul pun tak jumpa. Macam-macam teknik boleh diguna. Memang Baby Shima sempurna tapi sempurna dia terlalu 'perfect' untuk Datuk Aliff sampai akan dengar dia punya pitching nampak keterlaluan larinya.

"Boleh lagi diperbetulkan. Tapi tak tahulah penerbit ambil sikap, mungkin silap-silap Datuk ini pun kena kelentong dengan penerbit. Dia kata okey dah tu okey. Dia pun tak tahu apa, kata okey," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALU ARWAH ABAM TUNAI HAJAT SEDEKAH BUAH DI SURAU SELEPAS MENANG SAMAN

"Terima kasih yang mendoakan saya dan Hamzah. Hari ini kita di kedai buah. Nak beli buah dan kita nak bersedekah untuk orang masjid. Kita bersedekah di surau... kita hantar. Alhamdulillah, lepas hajat.

"Terima kasih yang mendoakan Dayah dari A to Z," demikian tulis balu Allahyarham Abam Bocey iaitu Nor Hidayah Mohd Ali menerusi perkongsian di Instastory dimana dia menunaikan hajatnya untuk bersedekah di surau, selepas menang kes saman fitnah yang difailkan terhadap adik iparnya, Ali Puteh.

Dalam entri itu, Hidayah atau mesra disapa sebagai Dayah membeli buah-buahan untuk disedekahkan di Surau Nurul Iman, Seksyen 6 Kota Damansara.

Hidayah turut meluahkan rasa syukur dan berterima kasih kepada semua orang yang mendoakan kes itu dipermudahkan. Menerusi video tersebut juga, mata Hidayah kelihatan merah dan masih bergenang air mata kegembiraan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANGGAR SYARAT - BEKAS ISTERI KEDUA ADI PUTRA DIDAKWA

Semalam, bekas isteri kedua pelakon Adi Putra iaitu Norshahida Zolkifly, 34, telah dihadapkan ke Mahkamah Masjistret Seremban atas pertuduhan melanggar syarat sebagai orang pengawasan polis.

Norshahida yang juga bekas pegawai Jabatan Imigresen Malaysia bagaimanapun mengaku tidak bersalah selepas pertuduhan ke atasnya dibacakan di hadapan Majistret Nurul Fitriza Ab Latif.

Mengikut pertuduhan, Norshahida didakwa melanggar syarat sebagai orang pengawasan polis dengan meninggalkan kawasan pekan Nilai tanpa kebenaran.

Kesalahan itu dilakukan pada 6 Julai lalu kira-kira pukul 3 petang di Silka Maytower Hotel dan Serviced Residences Jalan Munshi Abdullah, Kuala Lumpur.

Tertuduh didakwa mengikut Seksyen 15(4) Akta Pencegahan Jenayah 1959 yang memperuntukkan hukuman penjara minimum dua tahun dan tidak melebihi 10 tahun, jika sabit kesalahan.

Pendakwaan dilakukan oleh Timbalan Pendakwa Raya Soo Kok Weng manakala tertuduh diwakili peguam Haresh Mahadevan dan Ramzani Idris.

Mahkamah membenarkan ikat jamin RM5,000 dengan seorang penjamin dan mengarahkan tertuduh mematuhi perintah pengawasan sedia ada.

Majistret menetapkan 14 Ogos ini untuk sebutan semula kes.

www.myartis.com / Sumber: BERNAMA

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


3 GAMBAR - PUTRI NAMA ANAK SULUNG HANEZ SURAYA

Anak perempuan Hanez Suraya dan Romie Razin Adilha yang lahir pada Selasa lalu bakal dinamakan dengan nama Putri. Bagaimanapun nama penuh anak mereka hanya akan diputuskan dalam masa beberapa hari lagi.

Ini kerana menurut Romie, dia dan isterinya sudah ada beberapa senarai nama dan akan berbincang untuk memilih nama yang sesuai bagi digandingkan dengan pangkal Putri.

Dalam pada itu, Hanez berkata, beliau tidak kisah asalkan nama yang diberi memberikan makna yang baik untuk anaknya itu.

Pelakon berkulit putih itu turut bersyukur kerana diberikan kesihatan dan dimudahkan segala proses ketika melahirkan cahaya matanya seberat 3.5 kilogram itu secara normal.

"Syukur sekejap rasanya hari ini sudah lima hari saya bergelar ibu. Setakat ini, semuanya lancar dan saya sudah mula rasai pengalaman bangun tengah malam tukar lampin bayi," ujar Hanez sambil tersenyum manis.

Hanez turut memberitahu, beliau akan berpantang secara tradisional selama 44 hari dan menjaga makan demi bayinya itu.

Beliau turut memilih untuk menyusu badan dan percaya khasiat susu ibu adalah terbaik untuk bayi, selain diet yang berkesan untuk ibu.

Terdahulu, pasangan itu mengadakan majlis tahnik bagi bayi mereka yang disempurnakan oleh Ustaz Muhammad Baihaqi Molyana dari pusat tahfiz Raudatul Solihin, Banting.

Romie turut menunaikan nazar beliau menjemput 45 pelajar tahfiz pada majlis jamuan serta akikah puterinya itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KERJA AMAL - USTAZ EBIT LEW AKUI MEMANG SENGAJA MENUNJUK-NUNJUK TAPI BERSEBAB

Pendakwah bebas terkenal Ustaz Ebit Lew dilihat tidak berhenti-henti menghulurkan bantuan kepada petugas barisan hadapan dan mereka yang memerlukan, sejak penularan COVID-19 di Malaysia sejak awal tahun.

Sering berkongsi kisah disebalik tabir kerja kebajikan kepada umum, Ustaz Ebit akui tindakan yang dilakukannya itu mahu mengajak lebih ramai orang berbuat kebaikan. Katanya, program realiti, Jejak Ebit Lew diterbitkan bagi menarik lebih banyak pihak membantu golongan memerlukan

"Selama ini, saya kongsi di Facebook (FB) dan Instagram (IG) sahaja. Tapi kali ini, saya mahu lebih meluas kerana di luar sana, ramai yang perlu dibantu. Saya paparkan nombor untuk dihubungi, telefon saya 'stuck' (tersangkut) sebab penuh dengan mesej.

"Malah, bayangkan, setiap tiga hari, pasukan saya menghantar 1,000 set makanan dan keperluan bernilai antara RM60,000 sehingga RM70,000... Itu pun tidak menyeluruh," jelasnya.

Klik untuk gambar besar

Melihatkan keadaan apabila hampir setiap negeri mempunyai penduduk susah, Ustaz Ebit berkata selepas beliau berkongsikan kerja kebajikannya ramai sahabatnya turut turun padang menghulurkan bantuan.

"Jadi, apabila diuar-uarkan dalam program ini, kita dapat menarik pihak yang berminat membantu. Saya tahu orang di Malaysia berlumba-lumba mahu membuat kebaikan.

"Apabila kita tunjuk contoh baik begini, mudah-mudahan lebih ramai yang dibantu. Sebelum ini, ramai sahabat saya tidak pernah terlintas untuk membuat kerja khidmat masyarakat.

"Namun, selepas saya berkongsi, mereka turun padang. Mana tahu, selepas saya sudah tiada, ada orang akan meneruskan usaha kebajikan apabila melihat program disiarkan Astro Prima ini," ujarnya.

Sudah mula melakukan kerja amal sejak usia 12 tahun, Ustaz Ebit tidak menyalahkan mereka yang menuduh dirinya menunjuk-nunjuk kerana niatnya adalah untuk menarik ramai orang untuk melakukan kebajikan.

"Orang kata saya menunjuk? Memang saya sengaja hendak tunjuk. Saya mahu wujudkan perasaan kekeluargaan antara kita. Saya hendak beritahu kita semua keluarga besar.

"Usaha ini membuatkan kita bersatu hati. Apabila kita bersatu hati, rahmat Allah akan turun. Rezeki dan rahmat kita ditarik apabila kita bergaduh antara satu sama lain.

"Perpecahan boleh membuatkan masyarakat rosak. Jadi, hendak tarik rahmat bagaimana? Kita kena bantu semua orang tanpa mengira bangsa dan agama," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI PITT HANIF: "SUBHANALLAH CANTIKNYA AWAK.. INI SATU2NYA SURPRISE MENJADI..."

"AWAK HENSEM @pitthanif MIRACLE FROM ALLAH #part4.... Ku langkah 1 batu hijau sambil trk nafas dr 10kaki aku lihat sbujur tubuh. Assalamualaikum Mohd Firdaus bin Mohamad Hanif. Assalamualaikum Mohd Firdaus bt Fauziah. Yer betullah suami saya.. SubhanAllah cantiknya awak, xde sedikit calar pun, kemas baju seluar muka tenang setenangnya kaki lurus tangan terletak cantik mcm selalu awak amik gambar. Awak mmg dh bsedia utk mghadap kekasih abadi..

"Allahu.. hadiah paling besar farah dapat farah gembira ya amat. Apa lagi seorang isteri mahu bila diberi suami syahid yg tenang kacak menghadap Illahi. Aku senyum sambil cakap, Awak mmg selalu WIN disaat akhir awak pun WIN. Hebat! Ini satu2nya suprise yg menjadi awak buat dan mmg WIN. Farah xsentuh awak sb farah xnak ganggu tugas doc slps ni. Aku mlangkah keluar, Dino suami @leylanordin iring farah di blkg & teman farah isi borang2 yg perlu diselesaikan dgn kak @ainaliza.

"Dhia blk hotel utk kemas brg2 syg dgn Musliha & amira & brabuss. Mhia & Thia blk ke kl dulu dgn mama h pawi. Ktorg xsempat nak mandi awak krn kelam kabut nk cepatkan urusan awak. Takpe ktorg fhm Allah nak anak2 tgk superhero hensem dgn baju baru awak. Masa proses kapas, kafankan awak farah diri sebelah. Aku bisik ditelinga arwah,awak baju awak cantik hensem wangi sangat awak. Awak hensem tau. Ya Allah terima kasih memilih suamiku. Selesai pakaikan baju putih terakhir arwah kami solat jenazah. Slps solat kukuncup ku peluk arwah. Awak farah nak awak tapi Farah tahu awak hanya pinjaman.

Klik untuk gambar besar

"Farah happy awak dipinjamkan utk Farah. Ok jom farah bawak awak jumpa mama awak.. Awak hari ni bday Farah. Wish u with me my man... hehhe berangan kan... #part15 #prayforpitthanif #tottiespoppies #iflife #coretansikerinting," demikian tulis pelakon Farah Ahmad yang juga balu kepada pengarah filem, Allahyarham Pitt Hanif yang berkongsi coretan sedih di laman Instagram semalam yang membuatkan pengikutnya turut berasa sebak.

Lebih memilukan apabila luahan itu ditulis bersempena sambutan ulang tahun kelahirannya yang ke-42 tahun. Coretan Farah itu kemudian mendapat pelbagai respons dalam kalangan pengikutnya. Disebalik kesedihannya itu, ramai yang mendoakan agar Farah terus kuat untuk meneruskan hidup dan redha dengan pemergian suaminya itu.

Pitt atau nama sebenarnya Mohd. Firdaus Mohamad Hanif, 43, dilaporkan lemas ketika keluar memancing pada 26 Oktober lalu di Sungai Jelai, Kuala Lipis, Pahang. Mayatnya kemudian ditemui pasukan operasi mencari dan menyelamat (SAR) keesokan harinya sebelum berita itu diumumkan oleh ibunya yang juga pelakon Fauziah Nawi. Hasil perkongsian hidup dengan Pitt, Farah dikurniakan tiga cahaya mata berusia tujuh hingga 16 tahun.

www.myartis.com / Sumber & foto: Astro Gempak & Instagram Farah Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - 'AMARRA SOFEA ROSE', NAMA BABY EIRA SYAZIRA

"Such a lovely sweetheart. Mommy LOVE you so much my beautiful manja," demikianlah ucap Eira Syazira terhadap babynya bernama 'Amarra Sofea Rose' yang lahir pada 11 Januari lalu.

Lebih menarik, tarikh lahir tersebut juga bersamaan dengan tarikh lahir penyanyi Datuk Siti Nurhaliza.

Gambar baby Eira (atas & bawah sebelah kanan)
yang dikaburkan - Klik untuk imej besar...

“Nama Sofea Rose sudah lama saya pilih. Hanya perkataan Amarra yang kami tambah baru-baru ini.

“Sejak Eira mengandung, hubungan saya dengan kedua-dua ibu bertambah rapat. Secara kebetulan, pangkal nama ibu saya dan ibu mertua bermula dengan perkataan ‘Ro’.

“Saya pilih nama Rose sebagai tanda penghargaan buat mereka,” ujar suaminya Azad Jazmin kepada media.

Saat Azad menemani Eira bersalin...

Untuk info, Eira selamat melahirkan Amarra Sofea Rose seberat 4.2 kilogram menerusi pembedahan “Caesarean” di hospital Columbia Asia, Puchong, Selangor.

“Saya masih pelik dan terpinga-pinga sebab tidak pernah alami pengalaman ini. Susah hendak terangkan tetapi siapa yang sudah bergelar bapa akan tahu perasaan saya sekarang.

“Bayangkan, kegembiraan yang luar biasa ini menyebabkan saya menitiskan air mata tanpa disedari setiap kali melihat wajah anak.

“Eira pun saya lihat terlalu susah hendak berenggang dengan anak kami,” katanya Azad.

Bagaimanapun, pasangan ini masih belum bersedia berkongsi gambar Amarra Sofea Rose untuk tatapan peminat mereka. Yang ada setakat ini, hanyalah dua keping gambar bayi mereka yang dikaburkan.


ATAS BANTUAN BOMBA - NING BAIZURA BERSYUKUR CINCIN IKAN TERTANGGAL JUA

"Traumatic Day Rescued by the Fire & Rescue Team Jalan Pantai Baharu. BLESSED TO BE SAVED BY THE #FIRE&Rescue team of Jalan Pantai Baru.. 😥😰 Syukur Alhamdulillah terima kasih kepada semua anggota pasukan penyelamat balai bomba di Jalan Pantai baru terima kasih sekali lagi... moga Allah memberikan anda lebih banyak lagi rezeki amin.. Tq for Saving me..😇.

"Saya ingin berkongsi kepada semua, hari ini (semalam) merupakan hari yang traumatik dalam hidup saya. Ketika mahu membuat persembahan semalam (kelmarin), saya dalam keadaan sangat tergesa-gesa memaksa diri untuk memakai sebentuk cincin. Namun, ia sukar untuk ditanggalkan.

"Jadi, saya biarkan semalaman sehingga ibu dan suami saya menyuruh saya berjumpa dengan doktor untuk rawatan sewajarnya. Saya mencari pelbagai solusi di Internet untuk menanggalkan cincin. Saya cuba menanggalkan ia dengan sabun dan minyak tetapi tidak berjaya.

Klik untuk gambar besar

"Kemudian, doktor menyarankan saya ke balai bomba kerana pihaknya tidak mempunyai kelengkapan yang sepatutnya untuk menanggalkan cincin terbabit," demikian kata penyanyi Ning Baizura yang berkongsi momen mencemaskan menerusi Instagram TV apabila cincin berbentuk ikan yang dipakainya ketika membuat persembahan malam kelmarin tersekat di jari tengah tangan kirinya.

Hal itu menyebabkan jarinya membengkak hingga penyanyi lagu Awan Yang Terpilu itu mendapatkan rawatan di klinik dan balai bomba berdekatan kediamannya semalam. Ning kemudiannya bergegas ke Balai Bomba Jalan Pantai untuk mendapatkan tindakan lanjut.

Dalam video terbabit, Ning dibantu oleh sepasukan anggota bomba menggunakan beberapa peralatan memotong logam bagi menanggalkan cincin terbabit. Bersulam perasaan gemuruh dan gementar, setelah melalui beberapa peringkat akhirnya cincin tersebut berjaya ditanggalkan. Dalam sebak, Ning turut berterima kasih kepada pasukan bomba yang profesional dan bertindak pantas untuk membantunya mengeluarkan cincin di jarinya.

www.myartis.com / Sumber & foto: Astro Gempak & Instagram Ning Baizura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANUAR ZAIN TIADA PERANCANGAN BERDUET DENGAN SESIAPA: "ZIANA ZAIN PUN SUSAH NAK DIPADANKAN"

"Buat masa ini tidak ada perancangan ke arah itu (berduet dengan penyanyi baru). Kalau bercakap soal lagu duet, buat masa sekarang saya nak sendiri saja. Memang ramai yang bekerjasama, tapi masing-masing ada cita rasa dan alasan.

"Kalau nak berduet, saya kena kenal betul-betul dan yang selesa untuk bekerjasama. Dengan kakak saya, Ziana Zain pun susah nak dipadankan. Sebab itu tak boleh rakam lagu sampai sekarang. Puas cari lagu tapi susah.

"Sebab itu saya berasakan kalau nak berduet, kena betul betul ikhlas dan bukannya kerana populariti orang itu," kata penyanyi terkenal, Anuar Zain yang tidak merancang untuk berduet dengan mana-mana penyanyi baru seperti dilakukan kebanyakan penyanyi senior lain.

Anuar atau nama sebenarnya Shahrul Anuar Zain, 52, berkata, dia tidak melihat populariti seseorang penyanyi itu sebagai alasan untuknya bekerjasama atau berduet.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 FOTO - SEKITAR MALAM BERINAI SHUIB SEPAHTU & SITI SARAH

Sebelum berlangsung majlis persandingan hari ini, Shuib Sepahtu dan isterinya, Siti Sarah Raissuddin telah mengadakan malam berinai mereka malam semalam.

Malam berinai yang bertemakan baju tidur itu telah dihadiri oleh ahli keluarga, rakan-rakan artis serta teman rapat pasangan yang dikurniakan tiga cahaya mata ini.

Antara rakan artis yang memeriahkan majlis yang diadakan di kediaman pasangan ini di Puchong adalah Ozyln Wati, Fasha Sandha, Mark Adam dan ramai lagi.

Klik untuk gambar besar

Gambar-gambar sekitar majlis ini telah dirakamkan oleh jurugambar rasmi mereka iatu Dahlia Production.

Shuib sebelum ini berkata yang majlis persandingan yang akan diadakan di Bora Ombak Marina dengan jemputan seramai 600 orang itu adalah hadiah buat isterinya sempena ulangtahun perkahwinan mereka yang ke-6.

Untuk makluman, Shuib dan Sarah berkahwin pada 26 Februari 2011. Hasil perkahwinan tersebut mereka dikurniakan seorang tiga orang anak iaitu Uwais Alqarni, 6, Zakira Talita Zahra, 4, dan Ariq Matin, 1.

Foto: Shuib Sepahtu IG, Siti Sarah Raissuddin IG, @dahliaproduction

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DAKWAAN LAUDYA CYNTHIA BELLA KAHWIN LELAKI DUBAI - PENGURUS TAMPIL NAFI

Baru-baru ini, timbul dakwaan pelakon Indonesia iaitu Laudya Cynthia Bella sudah bernikah dengan dengan jejaka berasal dari Dubai. Nama Laudya kini hangat diperkatakan dan menjadi bualan di media sosial gara-gara gosip dakwaan terbabit.

Malah, tular di aplikasi TikTok video pernikahan seorang wanita yang didakwa Cynthia dengan jejaka berkenaan. Memetik laporan media Indonesia, Laudya difahamkan kini menetap di Dubai. Bagaimanapun, pengurusnya menafikan berita pernikahan tersebut serta menyifatkan ianya khabar angin tidak benar.

"Mohon maaf, itu berita yang sangat tidak benar. Semoga kita semua terhindar dari fitnah ya. Barakallahufik," katanya.

Sebelum ini, hangat diperkatakan mengenai hubungan cinta Laudya dengan jejaka Dubai ini sejak beberapa bulan lalu. Untuk makluman, Laudya pernah mendirikan rumah tangga dengan ahli perniagaan, Engku Emran pada 2017, namun bercerai pada tahun 2020. Pasangan itu tidak dikurniakan cahaya mata.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTROVERSI - JANNA NICK NAFI TUBUH 'WFTH' UNTUK TUTUP

"Kalau saya nak tutup mulut orang lebih baik saya tidak tubuhkan NGO. Saya boleh saja buat satu majlis amal dan uar-uarkan perkara ini bahawa saya sudah menyumbang duit yang saya dapat itu.

"Bukan mudah sebenarnya nak tubuhkan NGO kerana saya harus lalui pelbagai proses jadi perkara itu mengambil masa yang lama.

"Saya tidak boleh kaya pun dengan duit itu, tapi ia sedikit sebanyak dapat membantu insan yang memerlukan dan ia penting bagi mereka," ujar pelakon dan penyanyi Janna Nick.

Janna berkata demikian bagi menafikan tuduhan ramai pihak yang menganggap sengaja menubuhkan Wish For Their Hope (WFTH) untuk menutup kontroversi video ucapan #WishServiceByJannaNick.

Klik untuk gambar besar

Menurut Janna, dia menjelaskan bahawa pertubuhan Badan Bukan Kerajaan (NGO) telah dirancang daripada awal dan bukannya dilakukan selepas video yang dilakukannya itu tular.

Sebelum ini, Janna terus diserang netizen selepas kecoh isu dia mengenakan RM50 bagi rakaman ucapan ulang tahun kelahiran mana-mana individu yang berhajat menggunakan khidmatnya.

Malah, posting terbaharu yang dimuat naik aktres tersebut di laman Instagram turut dihujani dengan komen yang kurang senang dengan cara perniagaan itu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKUTUK GARA-GARA VIDEO SAMBUT KRISMAS - NOURUL KECEWA

"Sesetengah orang memang suka membuat penilaian dan kesimpulan sendiri. Perkara itu yang kita tak boleh kawal. Saya hanya mahu menunjukkan budaya keluarga mentua dan tidak langsung mengaitkannya dengan agama kerana ia terlalu sensitif.

"Saya bersama keluarga sama-sama menyambut perayaan itu sekadar suka-suka. Ia tiada kena mengena dengan soal menyambut perayaan agama lain. Begitupun, tidak semua manusia mempunyai pemikiran sama. Begitu juga tak semuanya memahami sesuatu perkara seperti kami niatkan.

"Sudah tentu saya agak kecewa apabila dengan mudah sesetengah daripada kita membuat penilaian," kata penyanyi Nourul Wahab Depp yang tidak menyangka perkongsian video mengenai persiapan keluarga mentuanya di Perancis menyambut perayaan Krismas, baru-baru ini, menjadi bahan perdebatan netizen.

Nourul, 41, turut mengakui kecewa dengan sikap sesetengah pihak yang suka membuat penilaian sendiri mengenai keluarganya, selain menuduh dirinya tidak menjaga batasan sebagai seorang Islam.

Klik untuk gambar besar

Baru-baru ini, video dimuatnaik Nourul menjadi bahan perdebatan dalam kalangan netizen, dengan sebahagiannya mengutuk penyanyi terbabit yang dikatakan menyambut Krismas.

Selain itu, makanan disediakan oleh ibu mentuanya juga dipersoalkan dengan kononnya ia tidak boleh dimakan oleh orang Islam.

Nourul berkata, dia sedih mengenangkan sikap sesetengah anggota masyarakat yang mudah menjatuhkan hukum, sedangkan tiada langsung niatnya mahu menghina agama sendiri.

Bagaimanapun, Nourul mengambil isu terbabit dari sudut positif apabila video itu mendapat tontonan tinggi, sehingga mencecah lebih 200,000 kali di YouTube.

"Niat saya hanya ingin menunjukkan sesuatu yang baik. Sebaliknya, sesetengah pihak menunjukkan diri mereka yang sebenar dengan menghentam, mencaci dan menghina.

"Terima kasih juga diucapkan kerana menularkan diri ini. Saya gembira untuk mendapat pulangan wang daripada YouTube!" katanya berseloroh.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DATANG BERAYA SAHAJA" - ERRA NAFI DIRISIK KELUARGA SHAHIR

Kunjungan penyanyi Shahir Zawawi bersama keluarga pada 1 Syawal lalu bukan merisik seblaik kata pelakon Erra Fazira adalah tujuan untuk beraya.

Erra atau Fazira Wan Chek, 44, berkata, kunjungan tersebut disifatkan bukan dengan tujuan istimewa untuk hubungan mereka.

"Saya sudah lama kenal dengan keluarganya. Tiada sebarang perbincangan atau majlis merisik diadakan. Mereka hanya datang beraya sahaja. Malah tiada masakan istimewa pun untuk dia hanya juadah raya saja," jelasnya.

Klik untuk gambar besar

Erra turut memberitahu bahawa hubungannya dengan penyanyi lagu 'Kebahagiaan Dalam Perpisahan' itu tidak mempunyai sebarang perkembangan terbaharu.

Kata ibu kepada Engku Aleesya, dia dan Shahir masih lagi pada fasa berkawan seperti yang diberitahu sebelum ini.

"Pakai pun tidak sedondon. Anda pasti dengan kecewa dengan jawapan saya kerana kami masih berkawan dan terimalah jawapan itu untuk masa sekarang," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TARGET KAHWIN 20 FEBRUARI 2020 - ELIZABETH TAN USAHA CARI CALON

Mengakui dia sudah pun memasang angan untuk menamatkan zaman bujangnya pada 20 Februari 2020, penyanyi Elizabeth Tan yang kini popular menerusi lagu 'Semua Sudah' itu memberitahu impian tersebut hanya akan tercapai sekiranya dia mempunyai calon lelaki yang boleh dijadikan suami.

Kata Elizabeth atau mesra dipanggil Lizzy ini, tarikh itu dianggap cukup 'cantik' bagi dirinya, apatah lagi ia merupakan tarikh yang hanya datang sekali dalam hidup: "Saya hanya rancang untuk kahwin pada tarikh itu. Tapi saya tiada calon lagi. Apa pun kenalah cari supaya dapat capai target nak langsung pada date tu.

"Entahlah, bagi saya tarikh tersebut cukup cantik dan rasanya pasti ramai juga yang akan pilih tarikh berkenaan untuk menjayakan sesuatu yang bermakna dalam hidup mereka. Lagi pula, ia hanya hadir sekali dalam hidup kita kan," ujarnya.

Klik untuk gambar besar

Ditanya sama ada pada fasa sekarang dia sudah pun mempunyai calon kekasih, pelakon filem seram, 'Misteri Delaila' di samping pelakon Zul Ariffin ini mengakui sehingga kini dia masih solo: "Tak ada kekasih lagi. Saya jarang keluar rumah. Jadi usaha untuk dapatkan teman lelaki itu agak sukar.

"Bayangkan sampai saya terfikir untuk mempunyai aplikasi mencari teman di media sosial," selorohnya yang kini aktif dalam lakonan bakal muncul menerusi filem 'Abang Long Fadil 3' di samping pelawak dan pelakon Zizan Razak, pelakon Maya Karin dan ramai lagi.

www.myartis.com / Sumber & foto: Media Hiburan & Instagram Elizabeth Tan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CERAI NORAIDA - ADI PUTRA KUNCI MULUT

Walau apapun yang berlaku terhadap pasangan suami isteri yang kini sudah bercerai iaitu Noraida dan Amiruddin Othman, Adi Putra tidak akan komen apa-apa. Meskipun didesak, namun Adi tetap berkata "No Komen!"

Artikel terdahulu:

AKSI NORAIDA & BEKAS SUAMI LEPAS BERCERAI

Malah isteri Adi turut menyatakan tidak akan memberikan sebarang kenyataan mengenai apa-apa perkara yang berbangkit

"Walau apa pun perkara baharu yang wujud, kami tetap dengan pendirian kami untuk tidak berkata apa-apa.

"Keputusan No Further Action (NFA) jelas membuktikan perkara ini selesai dan kami mengharapkan yang terbaik. Lagipun, saya tak terlibat dalam kes ini dan Adi pula tak akan memberikan sebarang penjelasan," katanya pada media.

Untuk makluman, pada Jumaat lalu, Amiruddin telah tampil di Jabatan Peguam Negara, Putrajaya, untuk menyerahkan surat rayuan bagi mempertimbangkan keputusan kes yang berstatus NFA. Dan ketika itulah cerita penceraiannya telah diketengahkan pada media.

"Saya menggesa lelaki berkenaan supaya bertanggungjawab di atas apa yang terjadi, seperti yang dijanjikan kepada bekas isterinya di laman aplikasi, WhatsApp, sebelum ini.

"Walaupun kami telah berpisah, namun kes itu akan tetap diteruskan memandangkan ia berlaku sebelum penceraian dan turut mencemarkan maruah dan nama baik saya," ujarnya dipetik sebagai berkata.


JODOH MASIH KUAT - DIANA & ZAMARUL NIKAH SEMULA 16 MEI?

Pada 15 Januari lalu, ia merupakan tarikh duka buat Diana Rafar, 33, dan Zamarul Hisyam, 44, apabila mereka mengambil keputusan untuk bercerai.

Bagaimanapun, nampaknya jodoh mereka masih kuat apabila mereka khabarnya bakal bernikah semula pada 16 Mei ini.

Apa yang menarik, tarikh tersebut merupakan tarikh perkahwinan mereka pada kali pertama iaitu pada tahun 2009.

"Jika ada rezeki bersatu kembali, doakan terbaik untuk kami," ujar Diana yang menyifatkan penceraian antaranya dengan bekas suami sebagai tempoh untuk muhasabah diri.

Ini kerana, jauh dari sudut hati, dia menyerahkan perkara berkenaan kepada takdir dan jika pengakhiran adalah positif, dia menerima dengan hati terbuka.

3 individu penting dalam hidup Zamarul
Klik gambar untuk size besar

"Jika mahu cakap bab rujuk semula, saya rasa pihak lelaki lebih hak untuk bersuara. Bagi saya, jika ada rezeki, bersatu balik. Saya terima sahaja qada dan qadar daripada Allah. Doakan yang terbaik buat kami," tambah Diana dipetik sebagai berkata.

Tahniah buat Zamarul dan Diana!

Gambar terkini Diana yang dirakam oleh Zamarul

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


4 GAMBAR - 'BABY BUMP' AMYRA ROSLI MAKIN TERSERLAH

Gambar terkini aktres Amyra Rosli yang makin nampak seri ibu mengandung. Malah 'baby bumpnya' juga makin jelas kelihatan.

Comel sungguh aksi Amyra dalam gambar yang dimuatnaik di laman Instagram menampakkan kandungan dia yang kini sudah mencecah empat bulan.

Netizen juga memuji penampilan pelakon 'Isteri Tuan Ehsan' itu kelihatan lebih menawan biarpun kini sedang berbadan dua.

Pasangan ini bernikah pada 11 November 2016 dalam sebuah majlis yang diadakan di Hotel Premiera dekat sini.

Kami berharap isteri kepada pelakon Amar Baharin dan anak di dalam kandungan sentiasa sihat dan semoga proses bersalin nanti berjalan dengan lancar.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


GAMBAR MENARIK SANA SINI - PART 8

"The big family breakfast hari tu at mandarin. Suami saya je missing (uwaa..) I'm also missing my littlelovers too.. Hope semua sihat," ujar Liyana Jasmay mengenai gambar keluarga besarnya yang berkumpul sarapan pagi bersama.

Menurut Liyana, hanya kelibat suaminya sahaja yang tiada. Aik... ke mana tu? Mungkin sibuk dengan urusan kerja khot. Ahak!

Klik gambar untuk imej besar...

_________________________________________

Gambar Majlis Aqiqah Khayla Nur Iman, anak Faizal Ismail (FBI) yang baru-baru ini mengundurkan diri daripada Hot FM. Nampaknya, makin bahagia keluarga mereka meskipun selepas ini Faizal harus 'hidup sendiri' dengan pekerjaan baru.

"Macam majlis persandingan ada gak. Doakan terbaik untuk kami," kata Faizal.

________________________________________

Akhir sekali ialah mengenai keluarga bahagia Siti Zaidatul Fiza Abdul Halim atau dikenali dengan nama Fiza bersama suaminya Adam AF. Kelibat mereka sering dilihat bersiar dan makan-makan di The Curve, Damansara bersama anak mereka.

Meskipun menjadi perhatian ramai, namun mereka nampaknya tidak pernah rasa malu untuk bergaul dengan masyarakat. Bak kata pepatah, alah bisa tegal biasa. Cayalah!


TAHNIAH - EIZLAN YUSOF & ISTERI SAMBUT KELAHIRAN ANAK DI RAMADAN PERTAMA

"Alhamdulillah yayang (nama panggilan isterinya) @sashaboudville & Baby ZR❤ (gelaran untuk bayi mereka) berada dalam keadaan yg baik. Terima kasih diatas doa & ingatan yg baik buat kami sekeluarga 🥰.

"Baju ini akan jadi kenangan kerana 4 anak saya @viezaarakhan @zareefyusofofficial @viezaalia disambut bersama dengannya 🤩 #EizlaNatasha #BabyZR❤," demikianlah tulis pelakon Datuk Seri Eizlan Yusof yang berkongsi berita gembira dimana isterinya, Datin Seri Natasha Rosa telah pun selamat bersalin di sebuah pusat perubatan di Shah Alam, Selangor, pada Selasa.

Lebih menarik, kelahiran anak Eizlan, 50, dan isteri menjadi kenangan manis buat pasangan ini apabila ia disambut ketika bermula Ramadan pertama.

Klik untuk gambar besar

Eizlan menerusi laman Instagram miliknya telah meluahkan rasa syukur dan memuat naik rakaman video sedang mendukung bayi pertama hasil perkahwinannya dengan Natasha.

Dalam perkongsiannya itu, Eizlan bagaimanapun tidak menyatakan jantina bayi tersebut. Untuk makluman, ini merupakan anak keempat Eizlan, tiga daripadanya hasil perkahwinan sebelum ini iaitu Vie Zaara, 13, Zareef Yusof, 11, dan Vie Zaalia, 8 tahun.

Dalam pada itu, pelakon filem 'Town Mall' ini memberitahu dia mengenakan baju yang sama semasa menyambut kelahiran tiga anaknya sebelum ini.

Terdahulu, Eizlan yang mendirikan rumah tangga dengan Natasha Rosa Boudville, 30, di Putrajaya pada 12 Disember 2019 itu berkata anak-anaknya yang lain teruja menerima kehadiran adik baharu.

"Anak-anak yang lain memang suka ada adik. Mereka asyik tanya mamanya (Tasha) bila lagi mereka boleh dapat adik. Jadi mereka teruja apabila dapat tahu Tasha mengandung. Mereka pun tak kisah sama ada akan dapat adik lelaki ataupun perempuan, asalkan bayi sihat serta selamat," ujarnya.

www.myartis.com / Sumber & foto: mStar, Instagram Eizlan Yusof & Natasha Rosa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSTING SHARNAAZ PERLI SHILA AMZAH? : "ABANG TAK MAIN TAIK DIK... ADIK YANG GILA BAYANG"

Menerusi perkongsian di laman Instagram, pelakon Sharnaaz ada memuat naik gambar serta kapsyen dimana ia telah menimbulkan tanda tanya dalam kalangan netizen.

Dalam hantaran tersebut, Sharnaaz menyifatkan individu yang digelar 'adik' itu sebagai gila bayang atau masih menyukai seseorang yang tidak lagi bercinta dengannya. Bagaimanapun, tidak dapat dipastikan ianya ditujukan kepada siapa.

"Abang tak main taik dik... Adik yang gila bayang. Maaf kalau gambar kurang sopan," tulis Sharnaaz pada gambarnya yang berada di pantai serta dikaburkan sedikit di bahagian jarinya.

Meninjau di ruang komen pula, rata-rata netizen yang membuat andaian individu yang dimaksudkan Sharnaaz adalah bekas kekasihnya iaitu penyanyi Shila Amzah. Bagaimanapun, itu hanya spekulasi netizen sahaja apatah lagi Sharnaaz tidak menyatakan lebih lanjut mengenai perkongsiannya itu.

Klik untuk gambar besar

Shila sebelum ini ada memberitahu tidak akan kembali bercinta semula dengan pelakon itu kerana pernah melalui jalan cerita yang kurang menarik ketika menjadi pasangan kekasih.

"Dah pernah bercinta dengan awak... dah tahu jalan cerita tak best. Tak best sampai lari dari rumah menangis. Macam orang nak sangat kat dia," demikian antara komen netizen.

Sementara itu, Shila dalam satu perkongsian di laman sosial miliknya berharap tidak ada peminat yang akan membenci dirinya dan terus mendoakan kebahagiaan kedua-dua pihak.

"Benda dah 10 tahun lebih dahulu. Selepas apa yang berlaku saya dan Sharnaaz sama-sama mencari seorang yang lebih baik. Tidak semestinya apa yang berlaku masa lalu akan terjadi lagi. Hentikan membenci saya dan doakan kebahagiaan kedua-dua pihak," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH BULAN MADU DI PULAU PINANG - SYAMSUL & SARAH EDAR KAD 'SANDING'

Kira-kira 1,000 dijangka hadir dalam majlis persandingan Syamsul Yusof dan isterinya Puteri Sarah Liyana yang akan berlangsung di Dewan Perdana Felda, Kuala Lumpur pada 18 April ini.

Menurut ibu Syamsul, Datin Patimah Ismail, majlis tersebut diadakan secara sederhana dan bakal dihadiri oleh rakan-rakan dan pihak media.

Klik gambar untuk size besar

"Alhamdulillah, setakat ini persiapan berjalan dengan lancar. Malah Syamsul juga sudah sembuh daripada penyakit demam denggi dan mereka pun sudah  berbulan madu ke Pulau Pinang.

"Pada 18 April nanti, majlis persandingan akan dihadiri seramai 1,000 orang tetamu manakala pada 20 April, kami turut mengadakan majlis di rumah bersama keluarga yang dianggarkan seramai 1,000 orang tetamu juga," katanya kepada media.

Kad jemputan persandingan Syamsul & Syafiq

Untuk info, majlis persandingan bertemakan putih dan merah jambu itu turut dilakukan serentak bersama adik Syamsul iaitu Syafiq.

Terdahulu, Syafiq dan tunangnya, Aiesyah Zainal akan bernikah pada 5 April depan.

Cenderahati untuk jemputan persandingan

Mengenai kediaman baru Syamsul di Ukay Perdana, Ampang yang dikatakan berharga lebih RM1 juta, kata Patimah ia masih lagi belum siap. Buat masa ini dia gembira apabila anak dan menantunya itu akan tinggal bersamanya buat sementara waktu.

"Buat masa ini, meriahlah rumah kami kerana kedua-dua anak lelaki saya bersama menantu pun ada sama. Rasa seronok pula apabila anak-anak berkumpul di rumah. Doakan kami agar semua majlis berjalan dengan lancar, InsyaAllah," katanya.

Cenderahati untuk jemputan persandingan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DISATUKAN DALAM KONSERT 6 OGOS DEPAN - JUALAN TIKET KONSERT ANUAR ZAIN & ZIANA ZAIN LARIS MACAM PISANG GORENG PANAS

Nampaknya Konsert Anuar Zain dan Ziana Zain Live In Kuala Lumpur 2022 pada 6 Ogos depan, cukup dinantikan peminat apabila jualan tiket memberangsangkan dengan kerusi VIP habis ditempah sebaik dibuka.

Biarpun bukan kali pertama dua beradik ini disatukan dalam konsert kerana pernah berganding pada sebuah persembahan sempena Aidilfitri pada 2011, namun, ketika itu, peminat tempatan tidak berpeluang menyaksikannya kerana dipentaskan di Singapura.

Difahamkan, sebaik sahaja dibuka untuk jualan, tiket kategori VIP berharga RM1,188 dan kategori Silver bernilai RM292 untuk konsert menggandingkan dua vokalis hebat itu habis dijual. Konsert berdurasi 90 minit itu bakal dipentaskan di Dewan Plenari, Pusat Konvensyen Kuala Lumpur (KLCC) pada 6 Ogos depan, jam 8.30 malam.

Berkongsi keterujaan menjayakan konsert itu, Anuar berkata, misi mereka adalah untuk memberi kepuasan maksimum kepada peminat yang sekian lama menantikan saat itu. Justeru, Anuar berkata, mereka tidak memerlukan gimik, sebaliknya, mempertaruhkan persembahan yang memberi penuh makna buat peminat.

Klik untuk gambar besar

"Saya tidak tahu Kak Ziana, tetapi bagi saya, secara peribadi, saya lebih mengutamakan merit dalam persembahan. Ada orang suka buat gimik. Masing-masing ada pendapat dan cara tersendiri. Tidak ada siapa salah dan tiada yang betul. Semuanya terpulang kepada penyanyi itu sendiri. Saya lebih suka terus menyanyi kerana saya hendak cipta penjiwaan dalam nyanyian.

"Saya juga mahu mewujudkan hubungan dua hala yang utuh bersama peminat. Saya takut jika saya buat gimik, saya hilang fokus dan terlupa kepada peminat di bawah sana. Saya tahu ramai sahabat saya mampu membuat gimik dan hasilnya sangat menakjubkan. Jadi, biarlah saya tumpukan kepada persembahan kerana pada malam itu, penonton adalah selebriti dan tugas saya hanyalah untuk menghiburkan mereka.

"Menerusi nyanyian, saya mahu peminat rasa diri mereka disayangi, tenang dan selesa sepanjang konsert," katanya pada sidang media mengumumkan Konsert Anuar Zain dan Ziana Zain Live In Kuala Lumpur 2022 di ibu negara, baru-baru ini.

Sementara itu, Ziana berkata, dia dan adiknya enggan menjadikan pentas itu sebagai medan menguji kehebatan vokal: "Sebenarnya, kita sudah tidak perlu berlawan-lawan vokal. Zaman itu sudah lama berlalu, iaitu 30 tahun lalu ketika kami masih muda.

"Sekarang fokus kami adalah bagaimana untuk menyampaikan nyanyian dengan lebih beremosi. Kita hendak bagi aura. Ini bukanlah konsert untuk berlawan kehebatan vokal. Rasanya semua orang sudah tahu kemampuan kami.

"Sekarang fokus kami adalah untuk memikirkan bagaimana hendak menyanyi dengan penuh emosi supaya penjiwaan sampai kepada penonton. Kita hendak bagi mereka aura dan 'vibes' terbaik... Itu sahaja," ujar penyanyi yang mula meledak menerusi lagu 'Madah Berhelah' ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAK ADDA UNTUK BERSUARA - FIDA

Meskipun kekasihnya dilanda kontroversi akibat kenyataan Adda yang disifatkan kurang enak, namun pelakon Rafidah Ibrahim tetap tenang. Tuduhan bahawa Mamat Sepah seorang yang curang, buaya darat dan kaki perempuan dilihat langsung tidak meracun fikirannya.“Itu hak Adda untuk bersuara. Mungkin Adda lebih kenal Mamat sebab mereka dah lama kenal. Fida ini baru saja kenal Mamat,” ujar Fida dipetik sebagai berkata.“Ada beberapa kisah Mamat yang Fida tak tahu tapi Mamat yang telefon beritahu Fida. Jadi Fida rasa benda lama biarlah Mamat dengan Adda sendiri, Fida tak nak burukkan keadaan dengan komen dan sebagainya.”“Entahlah, Fida pun tak tahu. Fida baru nak kenal Mamat. Fida tak pertahankan Mamat mahupun Adda sebab Fida baru nak rapat dengan dia," jelasnya mengulas mengenai dakwaan Mamat Buaya darat.“Dengan Adda pun Fida belum kenal. Fida percaya semua benda sekarang dibayar dengan ‘cash’. Fida percaya kalau berlaku tak jujur kat sini, perhubungan ini akan sekejap sahaja. Tapi kalau boleh, Fida nak lamalah.“Terpulang kepada Mamat, kalau dia nak berubah daripada apa yang ramai sedang perkatakan sekarang, insyaAllah perhubungan kami akan bertahan lama. Selagi tak berlaku kepada Fida, kami akan kekal sebegini," katanya penuh sopan.


ISTERI SELAMAT BERSALIN - NABIL AHMAD TIMANG ANAK KETIGA, PEREMPUAN

Alhamdulillah... tahniah kami ucapkan kepada pelawak dan pengacara terkenal, Nabil Ahmad apabila isterinya, Zira Ayub selamat melahirkan anak ketiga mereka yang merupakan perempuan kira-kira jam 1 tengah hari semalam di sebuah pusat perubatan di Damansara.

Berita gembira itu dikongsikan menerusi akaun Instagram MeleTop, Nabil dan Zira. Nampaknya, Nabil sudah ada tiga anak dara. Semuanya comel.

Bagaimanapun, pasangan yang mendirikan rumah tangga pada tahun 2011 dan dikurniakan dua cahaya mata sebelum ini iaitu Naira Mikayla dan Leyla Medyna itu masih belum mendedahkan nama yang bakal diberikan kepada anak mereka yang baru lahir itu.

Tentunya kehadiran cahaya mata baru ini akan memeriahkan lagi rumahtangga Nabil dan isteri. Semoga si comel pipi merah ini akan membesar dengan sihat dan sejahtera.

Klik untuk gambar besar

www.myartis.com / Sumber & foto: Beautifulnara, Instagram MeleTop, Nabil Ahmad & Zira Ayub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - BILA SHARIFAH SAKINAH MAKIN SLIM

Ragam Sharifah Sakinah sedang bersenam di Gym bersama rakan artis lain hingga menampakkan perut dan pusatnya yang seksi. Iyalah, memang ramping macam kerengga dik... pasti ramai yang tergoda.

Bagaimanapun, gambar ini tidaklah sehangat kes video yang menunjukkan zip seluarnya terbuka pada Mei lalu hingga dia bertanya dalam Twitternya "Nampak Underwear Ke Bang?". Tapi hanya sekadar untuk cuci mata je. Heh.

Klik gambar untuk imej besar... :)


BILA ENGKU ALEESYA TERINGIN ADIK BARU

"Saya hanya memberitahu Aleesya dia perlu menunggu kerana jika bukan saya, mungkin ayahnya yang akan menjadikan keinginannya itu sebagai realiti.

"Saya langsung tidak tertekan kerana memahami mungkin Aleesya kesunyian tanpa teman untuk bermain," kata Erra Fazira mengenai anak perempuannya, Engku Aleesya yang beberapa kali mengajukan keinginannya untuk mendapat adik baru

Untuk makluman, anak Erra dan Engku Emran baru-baru ini telah menyambut ulangtahun kelahiran yang ke-8.

Klik untuk gambar besar

Akui Erra lagi, sebagaimana anaknya kini kian membesar dan memahami situasinya dan bekas suami, beliau sering ditanya mengenai pengganti hidupnya.

"Terasa pantas masa berlalu, Aleesya kini sudah berusia lapan tahun. Banyak perbezaan yang saya lihat dalam dirinya dan paling penting, Aleesya membesar seiring usia.

"Alhamdulillah, Aleeysa tidak merasai kekurangan, malah mengerti situasi ibu dan bapanya yang tidak lagi hidup bersama," ujarnya.

Selepas berakhirnya perkahwinan di antara Erra dan bekas suami pada 2014 lalu, hangat diperkatakan pula gosip di antara beliau dan penyanyi, Shahir AF. Biarpun tidak mendedahkan terlalu banyak mengenai gosip itu, Erra tidak mula melatah dan memilih untuk berdiam diri.

Sumber: BH Plus

Foto: Erra Fazira IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA IKUT KATA ORANG TUA... APA YANG ALLAH DAH SUSUN" - ELLY MAZLEIN JAWAB SOAL HAMIL

Penyanyi dan pelakon Elly Mazlein memberitahu dia dan suami, Mohamad Azlan Che Nuh sedang berusaha mendapatkan zuriat, selepas sembilan bulan mendirikan rumah tangga.

Bagaimanapun Elly atau nama sebenarnya Sharifah Aida Mazlina Syed Hanafi, 39, berkata dia akan berkongsi berita gembira tersebut apabila sudah tiba masa yang bersesuaian.

Menurut Elly lagi, dia tidak mahu meletakkan harapan yang tinggi dalam soal cahaya mata kerana mempercayai perancangan Allah yang sudah tertulis untuknya.

"Saya ikut kata orang tua... kalau baru atau belum apa-apa, tak perlu kongsi lagi. Insya-Allah kalau sampai masa, ada berita gembira sudah tentu saya akan kongsi dengan semua orang.

"Sebenarnya kalau kita terlalu mengharap, mungkin susah nak dapat. Jadi, kita santai saja sebab Allah akan susun baik untuk kita nanti. Yang penting, jangan terlalu fikir sebab kalau fikir akan tertekan.

Klik untuk gambar besar

"Kita ikut apa yang Allah dah susun sebab Allah sebaik-baik perancang. Tak apa, kita berserah kepada Allah, berusaha dan jalani kehidupan macam biasa serta jangan stress. Insya-Allah akan ada. Cuma cepat atau lambat," katanya.

Elly ditemui ketika sidang media selepas konsert Big Stage tribute #SandraDalamKenangan yang diadakan di Pusat Konvensyen Antarabangsa Putrajaya (PICC), Putrajaya pada malam, Ahad.

Elly mendirikan rumah tangga dengan Azlan yang juga seorang guru pada 18 Januari lalu di Dewan Merdeka, Pusat Dagangan Dunia Putra (PWTC), Kuala Lumpur.

Pelakon drama 'Kampung People' ini mempunyai seorang anak perempuan bernama Putri Sara Sefhia yang kini berusia empat tahun hasil daripada perkahwinan pertamanya dengan pengarah drama Azmi Hatta.

Dalam pada itu, penyanyi lagu 'Sabarlah Hati' ini memberitahu dia sentiasa mengambil langkah menyekat akaun laman sosial yang meninggalkan komen kerterlaluan.

"Saya memang tidak akan membaca kritikan atau komen negatif. Memang ada masa kita rasa nak tahu, tapi sebenarnya kita tak kuat. Kadang-kadang ada yang komen berlebihan walaupun kita tak begitu.

"Kalau nak komen, guna bahasa dan cara yang betul. Saya pernah juga membalas komen sebab orang kutuk kita keterlaluan sangat tapi bila fikir balik, tak pergi mana pun. Kalau ada saja komen yang melampau, kita sekat saja.

"Kalau dia komen begitu bermaksud dia tak suka kita. Kalau dia tak suka, kenapa dia follow kita? Jadi, kita ambil langkah block saja dia. Kita manusia dan bukan saya seorang saja tapi semua orang memang tak boleh terima.

"Ada yang boleh terima kalau untuk kebaikan sebab kita pun tak boleh nak sombong. Tapi kalau penggunaan bahasa itu sengaja nak buat kita rasa down, block saja," ujarnya.

www.myartis.com / Sumber & foto: mStar & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK DAPAT BALIK KUCHING, SARAWAK - DAYANG LEGA KONSERT VIRTUAL 'MENJADI'

Baru-baru ini, penyanyi Dayang Nurfaizah telah mengadakan showcase virtual yang dijayakan di YouTube, semalam. Dayang atau nama penuhnya, Dayang Nurfaizah Awang Dowty menyifatkan showcase virtual tersebut sebagai pengalaman tidak dapat dilupakan sepanjang dua dekad bergelar anak seni. Biarpun ringkas, namun Dayang, turut menyifatkan projek hasil kerjasama Indigital Music, Donna dan Hot FM itu sangat mencabar.

"Penggambaran persembahan itu dilakukan di rumah Dayang. Tidak mudah kerana Dayang perlu merakam visual sendiri. Mujur dibantu anak saudara untuk memainkan muzik. Kalau tidak, memang tak cukup tanganlah hendak mengendalikannya. Walaupun mencabar tetapi Dayang seronok. Projek ini suatu pengalaman paling menarik buat Dayang sejak menjadi penyanyi," tuturnya.

Beraksi kira-kira 30 minit dengan mendendangkan lima lagu melalui laman YouTube rasmi Indigital Music, pastinya tidak memadai buat peminat tegar Dayang. Namun, Dayang berjanji itu bukanlah showcase dari rumah terakhirnya.

Klik untuk gambar besar

"Memang ramai peminat beritahu tak puas hati. Ini adalah permulaan dan cara Dayang untuk menghiburkan mereka sempena Hari Raya. Insya-Allah, kalau ada rezeki atau peluang, kita akan buat dalam skala yang lebih besar lagi," katanya yang tidak dapat pulang beraya di Kuching, Sarawak berikutan penularan COVID-19.

Pada persembahan itu, Dayang mendendangkan lagu yang pernah bertanding di pentas Anugerah Juara Lagu (AJL) iaitu 'Di Pintu Syurga', 'Tak Pernah Menyerah', 'Separuh Matiku Bercinta' dan 'Lelaki Teragung'.

Dayang turut mendendangkan sebuah lagu Hari Raya berjudul 'Dari Jauh Ku Pohon Maaf' yang pernah dipopularkan Allahyarham Datuk Sudirman Arshad. Selain sesi soal jawab dan tayangan visual mengimbau persembahan Dayang di AJL, penonton disajikan dengan temubual bersama beberapa pengamal media mengenai pandangan mereka terhadap Dayang.

www.myartis.com / Sumber & foto: Berita Harian & Instagram Dayang Nurfaizah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - SELAMAT NIKAH, MARIA FARIDA KINI BERGELAR 'DATIN'

Jika sebelum ini, ada khabar angin yang mengatakan Maria Farida bakal berkahwin dengan rakan karibnya yang berpangkat Datuk, terkini terjawab sudah apabila Maria kini sah bergelar isteri kepada Datuk Rahman tengah hari tadi.

Untuk makluman, Datuk Rahman merupakan bekas suami kepada Karen Rahman iaitu pengasas kepada produk kecantikan KR Beauty Care.

Berita beliau sudah bernikah dikongsi oleh aktres Fasha Sandha menerusi akaun Instagram miliknya.

Jom tengok!

Klik gambar untuk size besar

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NIA RAMADHANI NIKAH BILLIONAIRE

Perkahwinan antara Nia Ramadhani dan Ardie Bakrie diistiharkan sebagai yang termahal dalam sejarah artis Indonesia. Sejumlah US10juta (kira-kira RM36juta) telah dibelanjakan untuk majlis tersebut yang dilangsungkan secara meriah.Lebih mengejutkan, cincin perkahwinan mereka juga diperbuat daripada berlian yang mengandungi darah mereka berdua. Memang pelik... tapi benar!Klik untuk imej besar..!Video pernikahan:(\__/)(='.'=)(")_(")www.myartis.com 2010


TAK AMBIL SPM - ISMAIL IZZANI SAMBUNG DI KOLEJ SWASTA

"Sejujurnya saya bukan seorang yang suka belajar. Jadi, saya ambil keputusan untuk tidak menduduki SPM seperti rakan yang lain.

"Saya sudah berbincang dengan ibu bapa dan mereka juga bersepakat serta setuju untuk saya terus melanjutkan pelajaran di kolej swasta.

"Untuk masuk kolej itu tidak memerlukan keputusan SPM tapi hanya melalui satu peperiksaan awal," demikian kata penyanyi Ismail Izzani, 18, yang mengakui tidak berminat untuk menduduki peperiksaan Sijil Pelajaran Malaysia (SPM) seperti rakan sebayanya.

Ismail berkata dia akan terus melanjutkan pelajarannya di kolej swasta dalam jurusan komunikasi melalui peperiksaan awal yang disediakan kolej tersebut.

Klik untuk gambar besar

"Insya-Allah, saya ada perancangan untuk lanjutkan pelajaran dalam bidang komunikasi," tuturnya yang terkenal dengan lagu 'Sabar' ini

Ismail mengambil keputusan tersebut disebabkan tidak sempat mendaftar untuk menduduki SPM pada tahun lalu memandangkan dia belajar dari rumah (home schooling) sejak usia 16 tahun.

Bagaimanapun, anak kepada penyanyi popular era 80-an, Datin Suliza itu tidak pasti lagi bila masa yang sesuai untuk sambung belajar.

"Keputusan ini dibuat pun disebabkan saya tidak sempat daftar untuk ambil SPM tahun lalu. Sepatutnya tarikh akhir untuk daftar bulan Mac. Tapi saya dapat tahu masa bulan Mei.

"Saya belum pasti lagi bila waktu yang sesuai untuk sambung belajar. Yang pastinya, bukan dalam masa terdekat," jelasnya.

Dalam pada itu, Ismail sudah melancarkan single terbaru berjudul 'Luar Biasa' yang dicipta khas untuk peminat yang menyokongnya selama ini.

"Alhamdulillah, single terbaru saya dah pun dilancarkan beberapa hari yang lalu dan mendapat sambutan. Lagu ini saya cipta memang khas buat peminat yang menyokong karier saya sejak mula lagi," ujarnya

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FASHA SANDHA: "TERNYATA KAT SINI PALING COMEL ADALAH JANDA"

Menerusi laman Instagram, pelakon Fasha Sandha baru-baru ini telah berkongsikan gambar empat ekor kucing yang menunjukkan lambang status seorang wanita yang melalui empat fasa kehidupan iaitu ketika gadis, setelah berkahwin, apabila mempunyai anak dan menjadi janda.

Menurut Fasha, foto tersebut jelas menunjukkan wanita yang paling comel adalah janda: "Tiba-tiba ramai orang letak gambar ni dan jadi viral.. Ternyata kat sini yang paling comel adalah janda. Macam-mana ni?".

Perkongsian Fasha mendapat perhatian ramai yang bersetuju dengan pendapatnya itu dan memuji kecantikan Fasha. Rata-rata netizen terutama wanita turut berasa hairan mengapa ketika bersuami serabai dan selekeh tetapi bila bergelar janda baru nak berhias.

Klik untuk gambar besar

Tidak kurang juga ada yang mengatakan, ramai janda di luar sana cantik dan meletop kerana mahu membalas dendam dengan bekas suami.  Namun, ada yang tidak bersetuju dengan pendapat pelakon itu dengan mengatakan ramai wanita diluar sana nak elak dari menjadi janda.

Meskipun sudah mempunyai dua orang cahaya mata, namun Fasha masih lagi kekal jelita seperti anak dara. Sejak bergelar tunang kepada pelakon Aidil Aziz, semakin berseri-seri wajah Fasha . Bukan itu saja, Fasha juga kelihatan semakin langsing.

Setiap orang ada pendapat mereka masing-masing.  Apapun, kita doakan yang baik-baik sahaja untuk Fasha dan Aidil yang bakal melangsungkan pernikahan pada penghujung bulan Mac ini.

www.myartis.com / Sumber & foto: Rotikaya & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BERMESRA' DI TEMPAT AWAM DENGAN LELAKI - QISTINA NAFI, AKUI IBU TEMAN PERGI KE MANA-MANA

Menerusi platform TikTok, tular satu video baru-baru ini memaparkan seorang gadis sedang 'bermesra' dengan seorang lelaki di tempat umum yang dipenuhi orang ramai.

Biarpun video yang dimuat naik itu tidak jelas memaparkan identiti remaja terbabit, ada netizen telah memetik nama pelakon remaja, Nur Qistina Raisah. Susulan itu, Qistina tidak mendiamkan diri dan tampil menafikan dakwaan berkenaan.

"Ramai cakap saya, tapi itu bukan saya. Saya pergi mana-mana, ada mak ikut," jelasnya.

Klik untuk gambar besar

Difahamkan dari video penjelasan pelakon itu, dia sama sekali tidak mengenali gadis yang ada di dalam video tersebut serta mempersoalkan motif si perakam memuat naik video seperti itu di media sosial.

Tambahannya lagi, dia perlu bersuara kerana tidak semena-mena namanya 'dipetik' di ruangan komen video yang sedang tular itu. Bukan itu saja, dia sempat menasihati agar fikir dahulu sebelum meninggalkan sebarang komen kerana bimbang akan menabur fitnah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - BILA AIDIL TERIMA KEJUTAN HARI LAHIR DARI FASHA

Semua mengetahui mengenai hubungan kedua-dua pelakon Fasha Sandha dan Aidil Aziz yang sehingga kini masih menjadi tanda tanya.

Dikhabarkan menjalin hubungan cinta, pasangan ini senang berdampingan sebagai teman tapi mesra tanpa memberikan penjelasan lanjut mengenai hala tuju hubungan mereka.

Namun baru-baru ini, pelakon Fasha Sandha membuat kejutan sambutan ulang tahun kelahiran Aidil Aziz yang ke-31 malam tadi di Hotel Park Royal, Kuala Lumpur.

Menerusi kemas kini laman sosial Instagram milik jurugambar Aqo Imran, Aidil nyata terkejut dengan sambutan tersebut dan berkata: "Thank you so much. Memang speechless tak tahu nak cakap apa".

Klik untuk gambar besar

Bersempena hari lahir Aidil, Fasha turut memuatnaik sebuah video kompilasi fotonya bersama Aidil menerusi entri terbaru di laman Instagram miliknya.

Menerusi entri tersebut, rata-rata netizen mengambil peluang untuk memberikan ucapan selamat hari lahir kepada Aidil.

Peminat mereka turut mendoakan agar hubungan Fasha dan Aidil berakhir di jenjang pelamin.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LAUDYA CYNTHIA BELLA (SYTD) KINI 'RAPAT' DENGAN ENGKU EMRAN?

"I'm blessed and thank you Allah for Every day, Everything, and E 🙏🌈❤," demikian kata pelakon sinetron dan siri filem popular 'Surga Yang Tidak Dirindukan (SYTD)', Laudya Cynthia Bella di laman Instagram miliknya.

Huruf 'E' tersebut difahamkan adalah bekas suami kepada penyanyi dan pelakon terkenal, Erra Fazira iaitu Engku Emran. Tidak pasti sudah berapa lama mereka berdua berkenalan.

Ini kerana Bella dilihat sering memberikan komen di foto-foto yang dimuatnaik oleh Engku Emran. Antara komen tersebut:

"Yaaaayyy congrats Abang E," tulis Bella pada ruangan komen di laman Instagram Engku Emran.

Bella sehingga hari ini masih belum memberikan sebarang kenyataan berhubung gosip percintaan tersebut meskipun ia sudah mendapat perhatian ramai.

Klik untuk gambar besar

Gosip Bella yang dikatakan kini sedang bercinta dengan Engku Emran kini cukup hangat dalam dunia hiburan di Indonesia.

Apakah benar Bella dan Engku Emran sedang bercinta? Erm, rasanya tidak salah untuk mereka berdua cuba untuk menjalin hubungan kan?

Kedua-duanya masih solo dan siapa tahu mereka ada jodoh bersama sehingga ke jinjang pelamin.

www.myartis.com / Sum: Tribun News

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MESKIPUN DI HOSPITAL - PUTERI SARAH TETAP JALAN TANGGUNGJAWAB

Tidak menganggap penyakit denggi suaminya Syamsul Yusof sebagai dugaan atau cabaran, kerana tanggungjawab sebagai isteri akan tetap dilaksanakan walau di mana juga. Demikian kata Puteri Sarah Liyana mengenai kehidupan barunya sebagai isteri.

“Alhamdulillah saya gembira kerana majlis berjalan lancar walaupun Syamsul sakit (demam denggi). Berkat doa serta solat hajat banyak pihak menjadikan majlis pada hari ini dapat berlangsung dengan izinNya,

Klik gambar untuk size besar

"Saya tidak menganggap Syamsul dijangkiti denggi ini sebagai dugaan atau cabaran. Saya akan menjalankan tanggungjawab sebagai isteri untuk menjaga Syamsul yang sedang sakit ketika ini tidak kira di mana saja dia berada,” ujar Sarah yang masih belum menetapkan lokasi berbulan madu mereka lagi.

Untuk info, Sarah kini sudahpun mengundurkan diri daripada bidang seni sejak 2013. Apa yang dilakukannya sekarang ialah menjadi pengurus pemasaran bagi Butik Eilya serta berjinak-jinak dalam bidang rekaan fesyen untuk muslimah.

“Butik tersebut bukan milik saya tetapi saya bekerja di bahagian pemasaran untuk Butik Eilya itu. Syamsul juga gembira serta selesa dengan kerja tersebut. Saya sudah bersara daripada lakonan sejak tahun lepas lagi.

"Keputusan yang diambil untuk bersara bukan dibuat kerana saya hendak berkahwin tetapi bagi menumpukan perhatian kepada kerjaya baru,” ujar Sarah yang  dipetik sebagai berkata kepada Gua.

Tambahnya, dia merancang untuk menunaikan Umrah bersama Syamsul kerana sudah lama menyimpan impian untuk menjejakkan kaki ke tanah suci itu. Namun Sarah dan Syamsul belum mempunyai tarikh yang tetap untuk menunaikan ibadah itu buat masa ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"MALAS BERLAKON, SUDAH TUA" - EBBY (ALI SETAN) SELESA BELAKANG TABIR

Bagi penggema filem 'Ali Setan' pasti mengenali nama pelakon Ebby Saiful yang memegang watak sebagai Latif sehingga melonjakkan namanya dalam bidang perfileman pada era 1980-an selain naskhah seperti 'Marah-Marah Sayang', 'Suara Kekasih', 'Perempuan dan Sumpahan Mahsuri'.

Kini pada usia 59 tahun, Ebby atau nama penuhnya Ebby Saifullah Ali memberitahu dia kini sudah tidak berminat untuk berlakon kerana merasakan dirinya sudah tua walaupun masih dibanjiri dengan pelbagai tawaran lakonan.

Malah kata Ebby, dia lebih selesa berada di belakang tabir sebagai pengarah drama selain menghabiskan masa bersama keluarga apabila mempunyai waktu lapang.

"Rasa macam sudah malas hendak berlakon sebenarnya... Lagipun saya sudah tua! Alhamdulillah tawaran memang masih ada tapi kebiasaannya saya tolak secara baik dan produksi pun faham sebab saya menolak.

Klik untuk gambar besar

"Sudah hampir 10 tahun sebenarnya saya tidak berlakon kerana lebih menumpukan kepada kerja pengarahan," katanya.

Dalam perkembangan lain, Ebby kini sedang melakukan teater 'Pokok' yang sedang dipentaskan di Auditorium Dewan Bahasa dan Pustaka Kuala Lumpur sejak 7 hingga 16 Disember ini.

Teater arahan U-Wei Shaari itu mengangkat karya asal Tan Sri Johan Jaaffar turut menampilkan barisan pelakon seperti Haliza Misbun, Rahim Jailani dan Buyung Zasdar.

Bercakap mengenai teater itu, Ebby berkata, dia tertarik untuk menerima tawaran itu kerana sudah lama mengimpikan untuk bekerja dibawah arahan U-Wei yang juga salah seorang idolanya dalam bidang perfileman.

Kata Ebby, untuk teater itu juga, dia sanggup mengorbankan rambut panjangnya kerana perlu menyesuaikan dengan wataknya sebagai Darwis dalam pementasan tersebut.

"Ramai juga perli saya sebab saya sudah tidak mahu berlakon tetapi apabila U-Wei buat tawaran itu saya terus bersetuju.

"Saya memang kagum dengan beliau ditambah pula karya ini mempunyai kelainan dan maksud mendalam yang membuatkan saya bersetuju," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::